‘Annabelle: Comes Home’ Filem Terbaik Untuk Conjuring Universe

Filem Annabelle: Comes Home merupakan filem seram wajib tonton buat peminat filem bergenre seram ini.

Sedikit sinopsis filem Annabelle: Comes Home adalah filem ini mengisahkan anak patung Annabelle yang dibawa balik oleh pasangan Ed dan Lorraine Warren untuk dibendung kuasa kejahatannya. Akan tetapi, kuasa jahat Annabelle terbebas berikutan Daniela yang datang ke rumah tersebut telah membuka peti Annabelle disimpan.

Lalu, kuasa jahat yang berada dalam bilik tersebut juga bebas dan mula mengganggu dalam rumah tersebut dimana hanya ada Judy Warren, anak kepada pasangan Warren, Mary Ellen yang merupakan pengasuh kepada Judy, Daniela dan Bob.

Akan tetapi, kami tidak mahu membuat ulasan panjang tentang filem Annabelle: Comes Home ini kerana kami rasakan ianya lebih baik jika kami hanya sekadar bercerita tentang pengalaman kami menonton filem ini dan menyentuh hanya beberapa aspek dalam filem ini sahaja. Jangan risau, tiada spoiler yang akan dicampak dalam penulisan ini.

Filem Annabelle: Comes Home ini digarap dengan sangat rapi dan padat dengan penceritaan sehingga anda tidak perasan masa berlalu walaupun masa tayangannya ialah 2 jam 40 minit sahaja. Plot filem ini diambil dari waktu pasangan Warren menyiasat tentang Annabelle dan apabila Annabelle dibawa ke rumah mereka.

Walaupun filem ini penuh dengan adegan yang menampilkan pelbagai roh jahat dan aksi terkejut, tetapi ia turut menyelitkan humor yang just nice sepanjang filem ini. Pastinya menerusi filem ini akan membuatkan anda berasa takut akan kuasa dan kemampuan Annabelle jika ia bebas.

Bagi kami, filem ini berada dalam kelas seramnya tersendiri. Malah, apabila pelbagai roh jahat yang muncul dalam filem ini menjadikan ianya berbeza dan membuatkan anda tidak cukup masa untuk berehat dari terkejut.

Kami memberikan rating 9/10 bintang untuk filem ini dan jalan cerita yang dipersembahkan adalah menarik tetapi masih lagi ada kurangnya dari segi bagaimana roh-roh jahat dibendung yang kelihatan biasa. Jadi, anda harus menonton Annabelle: Comes Home di pawagam dan melihat sendiri di mana kurangnya.


Annuar Musa Dedah Ahli Muafakat Nasional, Ummi Nazeera Dan Jamal Abdillah Antara Yang Tersenarai

Tan Sri Annuar Musa pada hari ini telah mengumumkan senarai ahli dewan tertinggi Muafakat Nasional selepas beliau secara rasminya dipecat daripada parti Pertubuhan Kebangsaan Melayu Bersatu (UMNO).

Di sebalik perkongsian nama senarai ahli Dewan Tertinggi Muafakat Nasional yang turut melibatkan beberapa nama ahli politik popular seperti Tan Sri Noh Omar dan Datuk Zuraida binti Kamarudin, Muafakat Nasional turut meraih minat daripada para selebriti.

This is the full list of names pic.twitter.com/6fFQBYj8Ig

— TheVibes.com (@thevibesnews) December 15, 2022

Antara selebriti yang berjaya berada dalam senarai adalah Ummi Nazeera, Datuk Eizlan Yusof dan Datuk Jamal Abdillah. Difahamkan setakat ini Muafakat Nasional merupakan sebuah NGO dan sebaliknya bukanlah didaftarkan sebagai parti politik.

Sokongan Ummi Nazeera terhadap kepimpinan Tan Sri Annuar Musa bukan lagi rahsia selepas beliau pada tahun lalu turut mengucapkan tahniah serta memaklumkan mengenali ahli politik dari Ketereh tersebut sejak kecil lagi.

A post shared by Ummi Nazeera (@umminazeera)

Tan Sri Annuar Musa juga turut menegaskan NGO yang ditubuhkan terbuka kepada semua individu dan tidak terbabit dengan parti politik meskipun menerima penyertaan daripada 25 ahli politik setakat ini.

Beliau turut memaklumkan Muafakat Nasional telahpun menerima lebih 20,000 penyertaan meskipun baru sahaja dibuka pendaftaran.


Annuar Musa Nafi Miliki Jam Tangan Mewah Richard Mille Seperti Tular Di Media Sosial

Jika anda masih ingat, beberapa hari lalu terdapat perkongsian daripada netizen serta laporan daripada portal tempatan yang berkongsikan mengenai jam tangan mewah Richard Mille yang dipakai Tan Sri Annuar Musa.

Jam tangan itu difahamkan dipakai beliau ketika memberi ucapan dalam salah satu majlis rasmi yang diadakan bersempena sambutan Hari Wilayah Persekutuan pada awal bulan ini.

Perkongsian gambar jam mewah tersebut mula tular selepas netizen membuat anggaran harga jam tangan yang dipakainya itu boleh mencecah harga jutaan ringgit sebelum ianya dikesan beberapa portal tempatan termasuk Coconuts KL dan juga Malaysia Dateline.

A million on the wrist.. https://t.co/kUvXMay62r pic.twitter.com/Ut7M6GttHt

— Karrotgold (@karrotgold) February 1, 2021

Mengulas mengenai anggaran dan jenama jam berkenaan, Tan Sri Annuar Musa bagaimanapun menafikan perkara tersebut.

Perkara itu dijelaskan dalam satu laporan yang terbit di Malaysiakini di mana beliau menjelaskan tidak memiliki jam tangan mewah itu seperti yang didakwa netizen dan laporan sebelum ini.

“Ambo (saya) tak ada (jam jenama) Richard Mille,” katanya seperti dilaporkan Malaysiakini.

Penjelasan daripada Tan Sri Annuar Musa itu sudah pastinya menjawab persoalan jenama jam sebenar yang dipakainya beliau sebelum ini.

Walaupun tidak dapat dipastikan dan tidak memaklumkan jenama jam yang dipakainya, namun apa yang pasti ia bukanlah Richard Mille seperti yang tular di media sosial baru-baru ini.

Beliau sebelum ini juga pernah mencuri tumpuan netizen dengan cita rasa fesyennya selepas mengenakan selipar berjenama LV ketika berada di rumah. Baca mengenainya melalui pautan di bawah.

Tular Berselipar LV, Netizen Terkejut Dengan Citarasa Fesyen Annuar Musa Yang ‘Hypebeast’

Nilai Dan Populariti G-Shock GA-2100 Ini Meningkat Selepas Disarung Oleh TMJ

Puma Deviate Nitro, Kasut Yang Bakal Cipta Kejutan Dalam Dunia ‘Running’


Anonymous Malaysia Ancam Lancarkan Peperangan Internet Terhadap Najib Razak Dan Kerajaan Malaysia

Kecewa dengan skandal 1MDB dan isu-isu lain yang melibatkan Perdana Menteri Malaysia, Dato’ Sri Najib Razak, sebuah kumpulan yang menggelarkan diri mereka Anonymous Malaysia menyiarkan sebuah video berdurasi 8 minit dengan mesej yang menakutkan buat Perdana Menteri dan kerajaan Malaysia.

Video ini bermula dengan trademark Anynomous yang biasa, iaitu dilatari muzik yang mendebarkan dan kata-kata “We are Anonymous” berserta slogan “We Are Uniting Humanity”.

Selepas pengenalan, terdapat seseorang yang memakai topeng Guy Fawkes dengan pakaian ala Grim Reaper dan suara auto-tune, menjadi watak utama video ini – membacakan teks ucapannya kepada Perdana Menteri Malaysia, Dato’ Sri Haji Mohammad Najib bin Tun Haji Abdul Razak.

Lelaki atau wanita ini (jantina sebenar tidak diketahui) menyatakan beliau adalah salah seorang ahli Anonymous Malaysia yang bekerjasama dengan International Arm of Anonymous dan rakyat Malaysia, untuk melancarkan kempen Bersih 4.0 pada 29 dan 30 Ogos 2015 pada jam 2:30 petang.

BACA: Dengan Hanya RM120, Penggodam Ini Boleh Mengeksploitasi Sistem Kawalan Jauh Kereta Anda

“Pada waktu itu, kami akan melancarkan peperangan internet terhadap Kerajaan Malaysia, yang merupakan serangan internet terbesar dalam sejarah Malaysia,” menurut wakil kumpulan Anonymous itu.

Beliau juga menyatakan kumpulan tersebut menuntut perletakan jawatan Perdana Menteri dan menerima siasatan 1MDB dan mereka juga menuntut supaya waran tangkap terhadap editor Sarawak Report ditarik balik.

Wakil kumpulan Anonymous ini juga menyatakan beberapa skandal yang melibatkan Dato’ Sri Najib Razak seperti pembunuhan Altantuya Shaariibuu, 1MDB, pemindahan dana sebanyak RM 2 bilion ke dalam akaun peribadi Najib, pemecatan Timbalan Perdana Menteri, Tan Sri Muhyiddin Yassin, dan konspirasi di sebalik MH370.

Kumpulan ini juga meluahkan kekecewaan terhadap tindak tanduk Dato’ Sri Najib Razak, dan menyatakan permintaan mereka supaya Perdana Menteri meletak jawatan.

Laman-laman web yang menjadi sasaran kumpulan ini semasa Bersih 4.0 termasuklah laman web 1MDB, Najib Razak, SPRM, PDRM dan 150 buah laman web lain yang telah dikenal pasti, pada 30 Ogos 2015 selama 48 jam.

Masih tidak diketahui sama ada ancaman ini akan memberi kesan besar kepada laman-laman web dan sistem-sistem atas talian di Malaysia. Dan masih tidak diketahui sama ada ancaman ini adalah ancaman sebenar atau sekadar lakonan. Hanya dalam 3 minggu lagi kita akan mengetahui perkara sebenar yang berlaku.

BACA Juga: Najwa Mahiaddin Luah Perasaan Selepas Bapa Digugur Jawatan Timbalan PM

LIKE dan FOLLOW Vocket di Facebook serta Instagram


‘Another Level’ – Netizen Terpegun Lihat Video Iklan Terbaharu Sofyank Bersama Jam Tangan Casio

Sofyank pada tempoh hari ada berkongsi tentang kehilangan beg laptop bersama dompetnya namun kini telah ditemui. Difahamkan terdapat fail projek terbaharu bersama klien yang sedang dikerjakan.

Beliau kini telah pun memperlihatkan salah satu projek video yang tersimpan di dalam hard disk  tersebut. Ini merupakan sebuah video iklan yang direka khas untuk jam tangan G-Shock G-B001 dengan hasil kolaborasi bersama seorang videographer @mshaffuan07.

Ini salah satu video yang ada dalam harddisk yang hilang tempoh hari. Video effect kami buat khas untuk G-Shock G-B001, hasil collaboration bersama @mshaffuan – 🎥 harap korang suka 🤍

♬ original sound – Sofyank96 – Sofyank96

Video tersebut memperlihatkan keupayaan dan rekaan yang unik pada jam tangan G-Shock G-B001 dengan cara yang lebih cool menerusi kombinasi visual efek. Anda boleh lihat sendiri video terbaharu yang kami selitkan di atas.

Menjengah ke ruangan komen di Twitter, ramai yang terpegun akan kehebatan hasil visual efek bersama kombinasi lagu yang mantap menerusinya. Bahkan, kali kini ada yang mengatakan Sofyank tampil idea efek yang lebih fresh yang bertaraf antarabangsa.

Jadi, tidak hairanlah jika beliau bersungguh-sungguh mahu mendapatkan semula hard disk yang berisi projek terbaharunya yang pasti mengambil masa lama untuk membuat semula. Malah, beliau memaklumkan sedang dalam proses penghasilan sebuah video lain bersama pelakon profesional.


Ant-Man And The Wasp Kurang ‘Sengat’

Ant-Man and The Wasp adalah buah tangan terbaru Marvel Studios selepas Avengers: Infinity War. Paul Rudd kembali memegang watak Ant-Man selepas ‘tidak kelihatan’ dalam Infinity War.

Sedikit tentang sinopsis filem ini. Ant-Man and The Wasp akan berkisarkan Hank Pym (Michael Douglas) yang mahu cuba membawa pulang kembali isterinya, Janet van Dyne dari alam quantum realm. Hank berpendapat isterinya masih hidup kerana di dalam filem pertama, Ant-Man berjaya keluar kembali dari alam quantum realm dan jika Ant-Man boleh, mengapa tidak isterinya?

Ianya bukan satu misi yang mudah kerana Hank Pym dan anaknya, Hope hidup dalam pelarian. Disebabkan itu, mereka memerlukan pertolongan Ant-Man untuk cuba membawa kembali Janet kembali ke dunia nyata.

Jadi apa yang anda boleh jangkakan untuk filem Ant-Man and the Wasp ini? Semestinya dialog lucu yang menghiasi filem ini seperti filem Ant-Man yang pertama. Dialog ikonik rakan baik Ant-Man, Luis (Michael Pena) turut diselitkan dalam filem terbaru Ant-Man ini.

Kehadiran watak baharu yang mempunyai kuasa yang hampir sama dengan Ant-Man, The Wasp nyata memberi impak kepada filem ini. The Wasp mempunyai kelebihan yang lebih berbanding Ant-Man; boleh terbang dan mempunyai blasters di bahagian tangan.

Dari segi aksi pula, pada kami filem ini kurang aksi kerana lebih memfokuskan kepada cerita isteri Hank Pym dan villain dalam filem ini, Ghost. Sayangnya watak villain Ant-Man ini kurang memberi impak; tidak seperti penjahat dalam filem Marvel yang lain. Jahat Ghost ini pun bersebab dan kemungkinan besar, beliau akan muncul kembali dalam filem Marvel yang lain.

Dalam filem ini juga persoalan anda mengapa Ant-Man tidak turut serta dalam filem Infinity War juga akan dijawab. Alasannya pun pasti buat anda tergelak dan turut sama berkait dengan satu lagi filem Marvel sebelum ini, Captain America: Civil War.

Apa pun, filem Ant-Man And The Wasp tetap sebuah filem yang fun untuk ditonton. Kami beri rating 7.5/10 kerana jalan ceritanya yang biasa dan tiada ‘wow factor’ seperti filem-filem Marvel sebelum ini. Tetapi end credit Ant-Man and the Wasp tetap terbaik. Lebih-lebih lagi end credit kedua. Jadi jangan keluar awal. Rugi nanti.

P/S: Mungkinkah kita akan dapat melihat Ant-Man dalam filem Captain Marvel nanti? Kesian pula Ant-Man terpaksa duduk ‘berseorangan’.


Antara 18 ‘Topping’ Di RR Cakoi, Mana Satu Paling Best?

Biasa kita makan Cakoi cicah dengan kaya tapi RR Cakoi ni lain macam sikit sebab dia hadir dengan pelbagai topping yang lain macam!

Dengar saja boleh makan di luar, Bella terus serbu RR Cakoi yang memang legend di Johor yang kini berada di Kuala Lumpur.

Bella pada kali ini cuba menjamah Cakoi special yang ditawarkan dengan pelbagai ‘Topping’. Sekali makan, memang rasa padu betul!

Apa rasanya Cakoi yang unik rasanya ini? Nak tahu ayuh sama-sama tonton Vocket Makan bersama Bella.


Antara Bangkok Dan Kuala Lumpur, Bandar Mana Yang Lebih Awesome?

Rasanya ramai yang sudah biasa menonton video pengembara Drew Binsky di YouTube dan beberapa minggu ini, beliau berada di Malaysia.

Dalam video terbaru beliau, Drew membuat perbezaan tentang bandar Bangkok dan Kuala Lumpur dan dipecahkan kepada 5 kategori. Nampaknya, Drew terpaksa bersetuju makanan yang ada di Malaysia jauh lebih power berbanding di Bangkok.

Jadi pada pandangan anda, anda setuju dengan pendapat peribadi Drew ini? Pergilah ke mana pun, Malaysia tetap yang paling awesome!


Antara Chivalry, Kejantanan, Romantik Lelaki Vs Perangai Tak Senonoh Cabul Iklan Shell

Ada dua perkara yang hangat dibincangkan di alam maya semalam.

No. 1: SM Faliq anak pengasas Naza Group melamar teman wanitanya Chryseis Tan Sheik Ling (anak Vincent Tan). Reaksi orang kita selain ada yang dengki, tak kurang juga ustaz dan ustazah jadian yang menegur Faliq melutut sebelah kaki “macam Kristian”.

No. 2: papan iklan (not even a patung) “Gadis Shell” ditarik balik oleh pengurusan Shell kerana ramai jantan tak guna buat perangai tak senonoh mencabul papan tersebut. Buat malu lelaki sahaja.

Sebenarnya dua kes ini boleh dibaca secara bersama. Dua-dua ada kaitan dengan “chivalry”.

Faliq melutut bukan mengikut gaya Kristian, tapi mengikut gaya chivalry dalam budaya Barat. Cara Faliq melutut pun betul iaitu guna lutut kanan.

Dan salah satu sebab lelaki kita kurang rasa hormat terhadap wanita adalah kerana ketiadaan budaya chivalry dalam budaya Timur. Itulah kelebihan Mat Saleh yang patut kita belajar.

Chivalry berasal dari kod kehormatan (“code of honour”) golongan “chevalier” atau “knight” yang merupakan golongan satria/pahlawan di Eropah pada zaman “Middle Ages” (lebih kurang abad ke-8 hingga abad ke-15) dahulu. Mereka bersumpah setia kepada raja dan tuan-tuan feudal.

Pendek kata, chivalry merupakan tuntutan kepada seorang knight dalam memberi layanan kepada wanita. Sebagai golongan yang mempunyai kekuatan, haruslah knight menjadi pelindung dan pembela kepada wanita yang dianggap lebih lemah. Tanggungjawab knight terhadap wanita adalah sama beratnya seperti tanggungjawab mereka terhadap agama dan raja.

Amalan melutut sebelah kaki depan wanita pun berasal dari adat knight menghadap raja perempuan (“queen”) dan wanita aristokrat (“princess”). Melutut adalah untuk keselesaan wanita agar mereka tak perlu mengangkat kepala untuk memandang knight. Knight tak melutut guna kedua-dua lutut kerana itu adalah simbol pengabdian. Knight pun nak jaga akidah dia orang.

Semasa melutut, posisi kepala lelaki adalah sama paras dengan posisi rahim wanita. Ini adalah untuk mengingati lelaki tentang asal usul mereka iaitu rahim wanita. Wanita adalah terlalu mulia dan suci untuk dicemari kehormatannya.

Disebabkan knight sangat menghormati wanita, mereka diberi amanah untuk menjaga wanita aristokrat dalam perjalanan jauh dan orang tak perlu risau mereka akan buat perkara tak senonoh. Malah tak kurang juga kisah wanita aristokrat jatuh cinta terhadap knight.

Gila tak goyang dengan lelaki macho setia sopan yang melutut depan awak sepanjang masa. Istilah “romantic” juga berasal dari “romance” iaitu kisah-kisah tentang kehidupan Middle Ages terutamanya kisah-kisah tentang knight.

Jadi, “chivalry” “romantic” dan “melutut” adalah saling berkaitan. Amalan orang Barat melutut semasa melamar tiada kena mengena dengan Agama Kristian. Ia hanya ekspresi chivalry. “You are the queen of my heart” gitu. Tak perlu sampai kaitkan dengan soal akidah.

Lama-kelamaan, chivalry menjadi kayu ukur kelelakian atau kejantanan (“manliness”) dalam budaya Barat. Berkasar dengan wanita itu tak jantan namanya.

Seorang lelaki yang “chivalrious” digelar “gentleman”. Seorang gentleman akan sentiasa mendahulukan wanita (“ladies first”).

Dia akan membukakan pintu untuk wanita.
Dia akan menarik kerusi untuk wanita.
Dia akan membuka jaketnya dan sarungkan pada badan wanita yang kesejukan.
Dia akan korbankan keselesaan diri demi keselesaan kaum wanita.

Cuma di zaman sekarang, budaya chivalry pun semakin berkurangan di Barat. Selain budaya aristokrat semakin tak relevan, feminisme ekstrim juga membuat lelaki takut untuk menjadi chivalrious. Kalau membukakan pintu, bersiap sedialah kena sound “kau ingat aku tak ada tangan?”. Kalau sarungkan jaket, dapat hamun free “are you trying to patronize me?”. Susah.

Dalam budaya Timur tak wujud chivalry. Di Korea, lelaki menampar wanita itu biasa. Di Jepun, lelaki anggap membuka pintu menarik kerusi semua tu merendahkan martabat diri. Di Malaysia, ramai jantan suka buat lawak lucah b*doh (maaf tercarut).

Lelaki yang chivalrious memuliakan wanita. Mereka tak akan buat perangai chimpanzee dan baboon gatal mencabul patung dan papan kertas. Rasanya chimpanzee pun tak buat macam tu.

Rasulullah SAW pun seorang yang sangat gentleman terhadap golongan wanita. Kesantunan terhadap wanita dan kewanitaan itu sebahagian daripada akhlak.

Pilihan di tangan anda nak jadi lelaki sejati yang chivalrious atau jantan tak guna.

Nota: Kalau nak rasa dilayan seperti queen atau princess, bolehlah pertimbangkan untuk jadi kekasih penulis yang chivalrious ini.


Antara Doktor Gigi Palsu, Autodidacts Dan Mereka Yang Mengajar Diri Sendiri

Bercakap pasal minah yang belajar sendiri kat Youtube dan memandai-mandai nak jadi doktor, mengingatkan aku pada autodidacts. Bukan nak kata perempuan yang acah-acah dentist tu autodidacts, tetapi sengaja aku nak bercerita tentang kelompok manusia genius ini.

Autodidacts ialah orang-orang genius dalam sejarah yang belajar sendiri ilmu yang mereka mahir sehinga ke tahap pakar. Mereka tak belajar dari mana-mana guru.

Kebanyakan autodidacts ialah penulis novel. Kebanyakan penulis novel belajar menulis novel sendiri bukannya belajar dengan orang. Sebab itu antara senarai autodidacts yang terkenal dalam sejarah ialah penulis novel.

Dalam bidang penulisan novel, aku sendiri tidak belajar dengan sesiapa. Aku mula menulis secara santai bermula usia 7 tahun, sebelum bermula secara serius pada usia 15 tahun menghantar manuskrip-manuskrip aku ke syarikat penerbitan. Aku hanya belajar dengan menonton filem dan membaca novel-novel yang ada di rumah aku.

Selain bidang penulisan, autodidacts juga ada dalam bidang lain seperti sejarah, muzik, bahasa dan seni. Ada sejarawan yang merupakan autodidact seperti Lewis Mumford dan Alfred Wallace. Untuk bidang muzik, nama seperti Claudio Arrau dan David Bowie. Bahkan ada yang mengatakan Christopher Nolan ialah seorang autodidacts.

Sebagai contoh, ada banyak manusia di dunia yang merupakan autodidacts yang mengajar diri sendiri mempelajar bahasa lain. Mereka tak perlu untuk masuk kelas mana-mana bahasa untuk mempelajari bahasa itu seperti Claudio Arrau yang mengajarkan dirinya 4 bahasa iaitu Inggeris, Jerman, Italy dan juga Perancis sambil bahasa Sepanyol merupakan bahasa ibundanya.

Dalam bidang arkitek, terdapat banyak juga nama-nama arkitek hebat yang merupakan seorang autodidacts. Nama-nama hebat seperti Mies Van Der Rohe, Frank Lloyd Wright, Violet-Le-Duc, dan Tadao Ando ialah antara nama arkitek yang mengajarkan diri mereka sendiri. Sebab itu kelahiran arkitek-arkitek genius ini, ada beberapa negara yang melonggarkan undang-undang untuk seorang arkitek autodidact.

Dalam sejarah, ada beberapa nama yang merupakan seorang autodidact seperti Leonardo da Vinci yang juga merupakan seorang polymath yang mahir dalam pelbagai bidang. Pencipta kapal terbang seperti adik-beradik Wright juga merupakan seorang autodidact. Zaman moden, ada yang mengatakan bahawa inventor seperti Elon Musk ialah seorang autodidact.

Tapi dalam banyak bidang di atas, aku masih belum jumpa seorang autodidact dalam bidang perubatan itu sendiri. Mungkin sebab ia soal yang berkaitan dengan nyawa manusia. Mungkin kerana betapa undang-undang sangat menitikberatkan tentang kelayakan doktor-doktor dalam sejarah. Nyawa manusia tidak boleh dibazirkan atas nama seorang yang mendakwa diri mereka sebagai autodidacts.

Lagipun bukan semua yang belajar sendiri merupakan seorang autodidact. Kita kena hati-hati untuk labelkan mereka ini sebagai autodidact.

Sebabnya banyak yang belajar sendiri tanpa berguru berakhir dengan ilmu yang sesat. Sebab bukan semua manusia itu genius seperti nama-nama di atas. Sebab untuk jadi seorang autodidact yang berjaya, kau harus mempunyai IQ yang tinggi sudah tentu.

Sekarang ni nak jumpa the real autodidacts sangat susah, sebab manusia sudah hilang rasa sabar dan adab pada ilmu. Manusia merasakan bahawa mereka tonton video di Youtube tentang sebuah teori konspirasi, lalu mereka dah berani mencabar disipilin ilmu yang sudah lama berdiri dalam sejarah, sejak ribuan tahun dengan sekadar menonton beberapa buah video selama beberapa hari dan jam.

Kewujudan internet mewujudkan kebanyakan pakar segera, yang jauh sekali boleh dilabel sebagai autodidact.


11 Produk Kosmetik Ini Mengandungi Racun Berbahaya Dan Ditarik Dari Pasaran Oleh KKM

Penarikan dan larangan jualan produk kosmetik daripada pasaran oleh pihak berkuasa bukanlah perkara baru di negara ini. Semalam (12 April 2017) National Pharmaceutical Regulatory Agency (NPRA) telah mengeluarkan senarai produk yang didapati mengandungi bahan larangan, termasuk racun berjadual yang tidak dibenarkan dalam produk kosmetik.

Penggunaan produk kosmetik yang dicampurpalsu dengan bahan kimia seperti yang telah dikesan boleh menyebabkan kesan sampingan serius kepada kesihatan penggunanya.

Produk kosmetik yang mengandungi merkuri boleh menyerap masuk ke dalam badan dan menyumbang kepada kerosakan kepada buah pinggang dan sistem saraf. Bagi ibu hamil yang menggunakan produk mengandungi merkuri pula, ia boleh menjejaskan perkembangan otak bayi di dalam kandungan. Merkuri juga turut boleh menjejaskan otak kanak-kanak kecil.

Tretinoin yang digunakan untuk produk merawat jerawat boleh menyebabkan bahagian kulit yang disapu menjadi kemerahan, tidak selesa, pedih, mengelupas dan kulit menjadi sangat sensitif kepada cahaya matahari.

Hydroquinone pula boleh menghalang proses pigmentasi (depigmentasi) yang mengurangkan perlindungan kulit daripada pancaran sinar UV merbahaya dan sekaligus meningkatkan risiko kanser kulit. Selain daripada itu kulit yang disapu dengan hydroquinone menjadi kemerahan, tidak selesa, dan bertukar menjadi sangat sensitif.

Menurut Azwadi Kamarudin, Pegawai Farmasi KKM, kawalan kosmetik di Malaysia sebenarnya telah dijalankan dengan baik oleh Bahagian Penguatkuasa Farmasi, KKM.

Namun begitu ujar beliau, “kami perlukan kerjasama anda para pengguna untuk sama-sama bertindak dalam membanteras kegiatan yang tidak beretika dan tidak bertanggungjawab ini.”

Menurut Azwadi, antara situasi yang sering terjadi dan dialami oleh beliau dan rakan-rakan adalah:

1. Kadang-kadang kami ambil sampel kosmetik dari pasaran secara rawak. Random sampling namanya. Untung sabut, timbul. Bila diuji, sampel itu didapati OK, tak ada masalah. Tapi yang tak OK, berleluasa. Pengguna yang guna dan ditimpa masalah kulit, tak nak buat aduan. Diam membisu.

2. Peniaga pula bijak. Satu produk didapati tak OK, dan dirampas oleh KKM, dia buat pula produk baru. Tukar nama, tukar bungkusan, kemudian jual. Jual tanpa mohon notifikasi daripada KKM.

3. Yang lagi parah, dua atau tiga pemilik produk berlainan, tapi guna kandungan yang sama. Jadi kalau produk A bermasalah, produk B pun bermasalah.

4. Kandungan yang diisytihar kepada KKM pula tak ada racun. Tapi yang dijual berlainan pula. Dicampur dengan racun nak bagi cepat berkesan. Tapi tak semua kosmetik macam tu. Ada yang OK. Cuma kita sebagai pengguna, perlulah bijak memilih.

Daripada senarai yang dikeluarkan oleh NPRA, berikut merupakan antara produk yang tidak lagi dibenarkan sama ada diimport, dikilang, diedar dan dijual di negara ini. Pihak berkuasa juga telah mengarahkan supaya semua stok produk berkenaan dikeluarkan dari pasaran.

1. Adel Miracle Flawless Serum.
Racun Berjadual yang dikesan : Merkuri

2. Adel Miracle Flawless Serum
Racun Berjadual yang dikesan : Merkuri

3. Ah Beauty Night Cream
Racun Berjadual yang dikesan : Merkuri

4. Dnars Nar Cream – Sensitif
Racun Berjadual yang dikesan : Hydroquinone dan Tretinoin.

5. Ellfie Night Cream
Racun Berjadual yang dikesan : Hydroquinone dan Tretinoin.

6. Moleek Day Cream
Racun Berjadual yang dikesan : Merkuri.

7. NDZ UV Whitening
Racun Berjadual yang dikesan : Hydroquinone.

8. Dnars Snow Cream Normal
Racun Berjadual yang dikesan : Hydroquinone dan Tretinoin.

9. Tati Skincare Night Cream
Racun Berjadual yang dikesan : Merkuri.

10. Tati SkincareTreatment Cream
Racun Berjadual yang dikesan : Hydroquinone dan Tretinoin.

11. Moleek Anti Pigment Cream
Racun Berjadual yang dikesan : Hydroquinone dan Tretinoin.

Azwadi sempat berpesan, “jika anda pakai sesuatu produk dan kemudiannya mengalami masalah kulit, janganlah diam-diam. Buatlah aduan kepada Cawangan Penguatkuasa Farmasi setiap negeri. Sekurang-kurangnya anda membantu orang lain daripada turut terkena kesan negatif penggunaan kosmetik ini.”

Untuk pengetahuan, penjual dan pengedar kosmetik di atas telah diarah agar menghentikan penjualan produk mereka. Individu yang didapati masih melakukan jualan boleh didenda sehingga RM25,000 atau penjara tidak lebih 3 tahun atau kedua-duanya untuk kesalahan pertama.

Dan denda tidak lebih RM50,000 atau penjara tidak lebih 5 tahun atau kedua-duanya untuk kesalahan-kesalahan berikutnya. Syarikat yang mengeluarkan produk pula boleh dikenakan denda hingga RM50,000 untuk kesalahan pertama dan denda hingga RM100,000 untuk kesalahan berikutnya.

Sebarang pertanyaan tentang produk kosmetik boleh diemel kepada [email protected] atau call  03-78835400. Anda juga boleh menyemak status notifikasi sesuatu produk kosmetik dengan melayari laman sesawang rasmi NPRA http://npra.moh.gov.my/.

Anda boleh rujuk senarai penuh produk kosmetik yang dikesan mengandungi radun berjadual bagi tahun 2017 di npra.moh.gov.my.


Antara Fakta Dan Mitos Tayar ‘Retread’ Kenderaan Berat

Saya tertarik pada satu teknologi yang disebut sebagai tyre retreading. Saya terpanggil untuk berkongsi mengenai ini disebabkan banyak kemalangan berlaku yang melibatkan lori atau trak yang berpunca daripada tayar pecah.

Tyre retreading pula amat sinonim dengan kenderaan berat kerana kos untuk beli tayar baru sangat mahal. Yalah, saiznya sudahlah besar, selepas itu bilangan tayar pula banyak.

Maka, pemandu/pemilik kenderaan sebegini memilih untuk menggunakan tayar second hand yang telah melalui proses tayar retreading.

Tyre retreading adalah proses pembuatan semula tayar yang sudah hilang tread atau dalam bahasa mudah ialah “tiada bunga”.

Sebenarnya ia bukan benda baru dan sememangnya pasaran tayar retread ini tinggi permintaannya. Pengeluar-pengeluar tayar yang besar; contohnya Michelin, Continental juga mempunyai kilang tayar retread dengan teknologi tersendiri.

1. Kos efisyen
Ia semestinya lagi murah berbanding dengan tayar baru.

2. Selamat
Tayar retread selamat digunakan kerana proses pembuatan yang menggunakan teknologi yang canggih dan melalui ujian-ujian yang ditetapkan sama dengan ujian terhadap tayar baru.

3. Mesra Alam
Retreading merupakan proses yang amat mesra alam dan boleh dianggap pilihan terbaik dalam proses kitar semula tayar. Hasilnya, jumlah pelupusan tayar tahunan boleh dikurangkan dengan signifikan.

1. Kurang Kilometer
Selepas melalui proses tyre retreading jangka hayat tayar jenis ini jadi lebih pendek berbanding dengan tayar baru.

2. Ciri-Ciri
Bunyi, cengkaman, handling mungkin berbeza jika dibandingkan dengan tayar baru.

Tayar retread mudah meletup atau burst adalah mitos yang berlegar di kalangan pemandu/pemilik lori atau trak. Tayar retread memang selamat sepertimana yang disebutkan di atas kerana menggunakan teknologi yang canggih.

Syarikat-syarikat pengeluar besar dunia sudah berdekad menghasilkan tayar retread dan anda boleh rujuk sendiri dengan Good Year, Michellin, Continental dan Bridgeston untuk maklumat lanjut.

Kenapa mitos ini berleluasa? Kerana kebanyakan tayar retread yang di jual di pasaran ada yang substandard dan tidak menjalani proses retreading yang betul mengikut piawaian yang telah ditetapkan.

Pemandu-pemandu lori menggelarkan tayar ini sebagai “tayar celup”. Anda mesti selalu jumpa lapisan bunga tayar yang tertanggal di tengah-tengah jalan kan?

Sebenarnya terdapat banyak jenis teknologi atau kaedah tayar retread ini dihasilkan. Namun saya tidak berhasrat untuk huraikan secara terperinci di sini kerana ianya sangat teknikal.

Saya kira sudah memadai jika saya katakan secara teknikal ianya selamat di gunakan jika menggunakan teknologi dan proses yang betul. Bukan sahaja diakui di Malaysia akan tetapi juga diakui di seluruh dunia.

Cumanya perlu diingat, bukan semua tayar lori atau trak boleh melalui proses retreading. Maka seeloknya semasa membeli tayar baru kita perlu tahu sama ada ia boleh retread atau tidak.

Penjagaan tayar yang baik akan mengelakkan tayar meletup secara tiba-tiba. Kadang-kadang hanya disebabkan air pressure sahaja boleh menyebabkan jangka hayat tayar berkurangan.

Boleh rujuk entri ini mengenai punca kerosakan tayar kereta dan saya kira ianya juga sesuai buat lori atau trak.

Perlu diingat, tayar kereta atau kenderaan ringan selalunya tidak boleh retread dan anda mesti berjaga-jaga dengan tempoh jangka hayat atau expiry date tayar.

Ia boleh meletup secara tiba-tiba jika sudah melepasi jangka hayat tayar. Dan ditambah pula poor tyre management yang menyebabkan tempoh penggunaannya semakin berkurangan.

Jika ingin lihat step-by-step proses tayar retread, anda boleh rujuk bagaimana Michelin tyre retreading technology di sini.


Antara Faktor Dan Simptom Penyakit Gusi, Penting Untuk Ambil Tahu Perkara Ini

Penyakit periodontal biasanya disebabkan oleh bakteria plak yang berada di sepanjang garisan gusi yang akan menyebabkan selalu mengalami gusi berdarah, gusi bengkak dan sebagainya.

Sekiranya masalah itu tidak dirawat dengan segera, ia mungkin berkembang lanjut menjadi penyakit gusi tau. Oleh itu, kena tahu faktor-faktor yang menyebabkan penyakit gusi. Ayuh tengok di ni.

Kebersihan mulut amat penting dalam kehidupan seharian. Tak kira sibuk manapunu dalam kehidupan seharian, kebersihan mulut harus dijaga setiap hari.

Bahaya merokok ini bukan hanya menyerang paru-paru, tapi ada kesan buruk pada kesihatan gigi dan mulut.

Kekurangan vitamin C boleh memudaratkan gusi. Kombinasi diet yang tinggi kandungan gula serta karbohidrat, kekurangan air dan vitamin C boleh menimbulkan masalah gusi.

Penyakit gusi boleh menyebabkan simptom-simptom ini:

Merah adalah warna amaran bagi bahaya. Jika gusi kemerah-merahan atau keunguan dalam cermin, kemungkinan tanda gusi bermasalah.

Awas! Pada peringkat awal penyakit gusi, gusi boleh membengkak apabila ia meradang. Pasti terasa peritnya.

Nampak darah dalam sinki apabila meludah selepas memberus atau memflos adalah satu simptom paling jelas. Kalau dah mula ada tanda-tanda tu, kena mula ambil berat tentang kesihatan gusi.

Sekarang kami yakin mesti ramai yang nak jaga kesihatan gusi kan? Gunakanlah paradontax, ubat gigi berfluorida yang menjaga gusi. Ia membantu memastikan gigi sentiasa kuat dan gusi yang sihat.

Bukan itu saja, paradontax juga telah terbukti secara klinikal boleh memperbaiki masalah gusi berdarah jika digunakan 2 kali sehari.

Untuk info lebih lanjut, terus ke laman web paradontax di https://www.parodontax.com.my/. Bantu masalah gusi berkurangan selepas ni dengan paradontax!


Antara Pencapaian Dr Maszlee Malik Sepanjang Bergelar Menteri Pendidikan

Seperti semua sedia maklum, semalam kita digemparkan dengan perletakan jawatan oleh Menteri Pendidikan iaitu YB Dr Maszlee Malik. Beliau mengumumkan keputusan tersebut di Kementerian Pendidikan di Putrajaya petang semalam.

Dengan hati yang redha walaupun berat, saya Maszlee Malik dengan ini meletakkan jawatan sebagai Menteri Pendidikan, berkuatkuasa 3 Januari 2020. pic.twitter.com/PUWJTF3m1F

— Maszlee Malik (@maszlee) January 2, 2020

Sungguh, keputusan tersebut merupakan satu kehilangan besar buat negara. Rata-rata rakyat Malaysia sangat terkejut dan kecewa dengan berita tersebut. Mana tidaknya, Dr Maszlee Malik merupakan seorang tokoh yang penuh dedikasi dalam kerjanya dan sudah membawa pelbagai pembaharuan dalam sistem pendidikan negara.

Malah ada yang mahu beliau kembali menggalas semula tanggungjawab sebagai Menteri Pendidikan Malaysia.

KPM berjaya menyiapkan 90% daripada keseluruhan projek 534 projek baik pulih sekolah daif di seluruh negara pada tahun 2019. Inisiatif khas ini agar semua guru dan murid mendapatkan akses kepada pendidikan berkualiti serta infrastruktur sekolah yang menampung pembelajaran yang kondusif.

Peruntukan sebanyak RM23 juta disalurkan kepada sekolah kebangsaan, bahi pembangunan kemudahan mesra Orang Kelainan Upaya (OKU), membantu golongan itu mendapatkan pendidikan sama rata, tidak tercicir dalam mendapatkan ilmu pembelajaran.

Inisiatif ini dilaksanakan bagi membantu guru, supaya kurang tertekan dan fokus dalam mendidik anak murid. Permohonan pertukaran tersebut boleh dilakukan secara dalam talian.

Program ini diperkenalkan pada Januari 2020, bagi memastikan pelajar-pelajar terus kekal sihat dan cergas di samping dapat membantu mereka memberi tumpuan sebaik mungkin dalam pelajaran setiap hari.

KPM telah membekalkan perkhidmatan capaian internet di 10,190 sekolah seluruh negara di kawasan bandar dan luar bandar.

50% bebanan guru dikurangkan melalui penghapusan sistem buku kehadiran manual dan linus. Bagi pengurusan SPBT, kementerian menambah baik proses perekodan di mana guru tidak perlu menulis perolehan, pengurangan bilangan fail dan pengisian maklumat secara digital (softcopy)

Technical and Vocational Education Training (TVET) atau lebih dikenali sebagai Pendidikan dan Latihan Teknikal dan Vokasional mampu menambah penyertaan belia dalam bidang kemahiran. Melalui program ini, belia dapat meningkatkan kemahiran diri dan akan didedahkan dengan keupayaan sesuatu produk dengan lebih dekat melalui eksperimen atau uji kaji.

Dalam tempoh yang singkat, KPM di bawah kempimpinan YB Dr Maszlee Malik telah berusaha meningkatkan kualiti pendidikan negara. Banyak pembaharuan yang telah dan bakal dilaksanakan dibawah portfolio beliau.

Dikepilkan beberapa artikel berkaitan perletakan jawatan YB Dr Maszlee Malik sebagai Menteri Pendidikan yang mengejutkan negara semalam. Klik pautan di bawah untuk bacaan lanjut.

YB Maszlee Malik Sahkan Peletakan Jawatan Sebagai Menteri Pendidikan

Tidak Setuju Peletakan Jawatan YB Maszlee Malik, Netizen Lancar Petisyen Untuk Beliau Kembali


Antara Semangat Dan Kemanusiaan, Inilah Yang Saya Rasai Selepas Melihat Ini

3 pasukan sukarelawan Malaysia terdiri daripada 44 anak muda yang dihantar oleh MyCorps ke Timur Tengah selama 2 bulan baru saja kembali ke Malaysia.

Oleh kerana beberapa orang kenalan Facebook saya juga turut terpilih untuk menyertai misi ini, saya ikut rapat setiap perkembangan dan update daripada mereka sepanjang misi berlangsung.

Baca: Bagaimana Travel Cara Backpacking Dorong 3 Anak Muda Ini Sertai Satu Misi Besar

Misi bantuan pelarian Syria ke 3 negara iaitu Jordan, Turki dan Lubnan merupakan pertama kali dianjurkan oleh MYCorps pada skala yang boleh dikatakan agak besar.

Dan pagi ini saya telah dihubungi oleh salah seorang peserta misi untuk berkongsi video berikut. Setelah menonton beberapa saat, tergambar semangat yang dibawa oleh anak-anak muda yang terlibat di dalam misi ini.

Mesej yang disampaikan juga sangat jelas – membawa harapan besar untuk memberikan kehidupan yang lebih baik buat para pelarian Syria. Jom tonton:

Baca lagi: Kembara Ke Eropah Bawa Kami Ke Kem Pelarian Syria Di Turki Dan Ini Yang Terjadi


Antara Teksi, Uber, Grabcar Dan Tangan Yang Mencuri

Trend terkini menunjukkan pengguna teksi telah beralih ke tempahan dalam talian yang menggunakan kereta biasa. Perubahan ini begitu terasa kerana dalam tempoh dua tahun yang lalu, teksi yang menggunakan aplikasi MyTeksi misalnya mendapat banyak tempahan berbanding sekarang.

Lambakan teksi bajet di jalanraya hingga ke lapangan terbang mengesahkan lagi penawaran dalam industri ini telah melebihi permintaan.

Tanpa disedari, langkah yang diambil oleh pengusaha aplikasi perkongsian kenderaan pensendirian telah meletakkan teksi sebagai pilihan terakhir para pengguna. Hal ini mengakibatkan ramai pemandu yang menjadikan teksi sebagai rumah kedua mereka. Saban malam menghabiskan waktu melepaskan lelah di dalam kereta bagi memenuhi keperluan kewangan sehari-hari.

Kemenangan persepsi yang diraih oleh pengusaha aplikasi perkongsian kenderaan persendirian ini berjaya menenggelamkan pemandu teksi yang berdedikasi dan komited dalam memberikan servis terbaik. Berdasarkan permerhatian penulis, para pemandu teksi yang menunjukkan protes terhadap kehadiran Uber dan Grabcar sedang berada di zon selesa yang serba tidak jujur selama ini.

Mungkin tidak semua termasuk dalam kategori ini, namun keluhan demi keluhan daripada pelanggan tentang sikap segelintir pemandu teksi amat menggusarkan jiwa.

Suatu ketika dahulu terdapat mod pilihan di meter teksi yang beraneka macam. Surcaj lapangan terbang, caj tempahan dan caj lewat malam merupakan di antaranya. Bila hadirnya aplikasi ala-ala hipster ini semua caj tambahan telah ditiadakan. Para pengguna membayar kadar yang sama sepanjang hari. Ini memberikan kelebihan tidak sebanding dengan teksi bermeter.

Tiadanya garis panduan yang jelas daripada pihak penguatkuasa menampakkan industri pengangkutan awam caca marba. Dalam pada tidak boleh sebelah matanya ditutup rapat membiarkan kenderaan persendirian merayap di segenap penjuru kota mengambil penumpang. Sampai bila isu ini akan dibiarkan tergantung tanpa sebarang kata putus?

Sudah tiba masanya semua pihak yang terlibat memikirkan kaedah terbaik dalam menangani isu ini. Pemandu teksi yang menggunakan aplikasi dalam talian berjumlah tidak kurang daripada 14 ribu. Belum lagi dikira dengan yang tidak menggunakan aplikasi.

Adalah dikhuatiri akan timbul rantaian yang merosakkan jika industri teksi yang selama ini berasaskan rent seeking tidak dirombak sesuai dengan perkembangan semasa. Demonstrasi yang berlaku pada petang 29 Mac 2016 hanyalah suatu titik permulaan.

Ada baiknya juga pemandu teksi yang berdemonstrasi pada petang tersebut mendaftar sebagai pemandu aplikasi tempahan teksi seperti Grab, iTeksi, jomTeksi dan beberapa lagi sekiranya belum berbuat demikian. Biarpun kita bukan lagi pilihan pertama pengguna namun rezeki itu tetap ada bagi mereka yang berusaha. Masih terdapat ramai lagi pengguna teksi tegar di luar sana.

Tidak perlulah kita mengeluh rezeki diambil orang kerana kita sendiri yang tidak mengemaskini ‘perisian’ diri kita untuk menjadi pemandu teksi terbaik sesuai dengan keperluan semasa.

Data menunjukkan kadar pengangguran di Malaysia setakat Januari 2016 sebanyak 3.4 peratus iaitu kadar tertinggi dalam tempoh dua tahun.

Bagi tahun 2015 sahaja 26 ribu pekerja di pelbagai sektor telah diberhentikan. Jika tidak menjual kopi jalanan, nasi lemak, penjaja kaki lima atau seumpamanya apa salahnya jika mereka beralih kerjaya sebagai pemandu?

Adakah berita seorang bapa yang kehilangan kerja mencuri di pasaraya kerana anaknya kelaparan menjadi berita gembira buat semua?

Berpadalah dengan rezeki yang diterima. Kurniaan Tuhan buat semua tidak akan habis. Kita sahaja yang perlu mencari dan berikhtiar mendapatkannya.

Buat pihak berkuasa khususnya SPAD, harap jalankan tanggungjawab kalian sebaik mungkin. Janganlah pula nanti ibarat harapkan pegar, pegar makan padi. Isu lesen PSV, pemeriksaan berkala dan permit masih berterabur. Muktamadkan polemik ini demi kesejahteraan rakyat dan imej negara di mata dunia.


Antaramuka Baru Maybank2u Bakal Ditawarkan Buat Semua Pengguna

Malayan Banking Berhad baru-baru ini telah mengeluarkan hebahan melalui media sosial mengenai pengenalan wajah baharu laman web Maybank2u.

Wajah baharu yang telah dinaiktaraf ini berpeluang diakses oleh semua pengguna bermula 18 Ogos ini sama ada melalui paparan desktop atau telefon pintar. Paparan baharu ini bukan sahaja melibatkan muka depan log masuk ke laman web ini tetapi juga paparan pilihan akaun peribadi pengguna.

Starting 18 August 2018, you will be redirected to the #newMaybank2u website when you access to https://t.co/DClrIinLxL. Info: https://t.co/MrTDZ87Ocr #ReimaginedForYou #NewM2U pic.twitter.com/M42RlZOJvy

Pembaharuan ini tentu sekali memudahkan urusan pengguna dengan paparan pilihan yang lebih mudah. Kongsikan bersama kami pendapat anda mengenai antaramuka terbaru Maybank2u buat anda yang sudahpun mencubanya.


Anthony Loke Arah JPJ Dan APAD Ambil Tindakan Segera Terhadap Pemandu Dan Syarikat Lori

Pada hari minggu baru-baru ini tular satu rakaman video dashcam di mana sepasang suami isteri berdepan detik cemas apabila kenderaan yang dinaiki mereka terbalik selepas terlibat kemalangan dengan sebuah lori di Gerik baru-baru ini.

Dalam kemalangan itu, bayi sulung mereka berusia 34 minggu yang masih dalam kandungan kehilangan nyawa. Manakala mangsa wanita pula cedera parah, lapor Kosmo.

Insiden kemalangan ngeri itu telah menarik perhatian Menteri Pengangkutan, YB Anthony Loke yang telah mengarahkan dua jabatan kerajaan untuk mengambil tindakan segera terhadap pemandu dan syarikat lori tersebut.

“Saya berasa amat simpati dengan keluarga mangsa kemalangan ini yang kehilangan bayi sulung mereka. Salam takziah kepada keluarga.

“Saya telah mengarahkan JPJ dan APAD untuk mengambil tindakan segera terhadap pemandu dan syarikat tersebut. Permit operasi syarikat lori ini akan digantung sementara untuk audit ke atas semua lori mereka.

“Saya tidak akan berkompromi dengan pemandu dan syarikat yang membahayakan orang ramai di atas jalanraya,” petik kenyataan daripada Facebook Anthony Loke.

Arahan Menteri Pengangkutan itu disambut baik oleh netizen, ramai memuji tindakan proaktif yang diambil oleh beliau dalam menangani kes kemalangan ngeri itu dalam masa yang singkat.

Terdahulu sebuah lori yang membawa lebih muatan dirakam memandu melebihi had laju dibenarkan sehingga menyebabkan kemalangan. Pemandu lori tersebut bertindak melarikan diri dari tempat kejadian namun, berjaya ditahan pihak polis semasa operasi sekatan jalan raya sekitar Jeli, Kelantan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Anthony Loke Arah Malindo Air Mohon Maaf Selepas ‘Flight Delay’ 8 Jam Tanpa Notis

Menteri Pengankutan Anthony Loke Siew Fook telah mengarahkan syarikat penerbangan Malindo Air agar memohon maaf kepada penumpang yang terkesan akibat penangguhan perjalanan yang berlaku baru-baru ini.

Dalam ciapan balas yang dimuat naik di laman Twitter, Anthony Loke berkata bahawa beliau telah berhubung dengan syarikat penerbangan Malindo Air dan meminta mereka menghubungai semua pelanggan yang terkesan.

“Salam Saudara Firdaus, saya dah hubungi pengurusan @malindoair ..mereka akan hubungi semua penumpang yang terjejas untuk memohon maaf dan mengambil tanggungjawab,” katanya dalam ciapan tersebut.

Salam Saudara Firdaus, saya dah hubungi pengurusan @malindoair ..mereka akan hubungi semua penumpang yang terjejas untuk memohon maaf dan mengambil tanggungjawab. https://t.co/YqzWlJEgvT

— Loke Siew Fook (@anthonyloke) December 26, 2022

Sebelum ini, tular video rungutan pelanggan Malindo Air yang mendakwa syarikat penerbangan tersebut gagal menjaga kebajikan pelanggan selepas penerbangan mereka tertangguh selama 8 jam.

“YB please do somethinglah to Malaysia punya airline operator. @malindoair tak ada hati perut ke nak maklumkan kepada pelanggan hantar blanket atau neck pillow at least. Delayed dari jam 11 ke 6 pagi dalam airport sejuk macam ni? Tolonglah elok sikit,” tulis salah seorang pengguna terkesan, Mohd Firdaus Jailan.


Anthony Loke Jumpa JPJ, Pengguna Bakal Terima Pelekat ‘Roadtax’ Lebih Berkualiti Tahun Ini

Nampaknya permintaan orang ramai mahu pelekat roadtax lebih berkualiti bakal dipenuhi tidak lama lagi.

Ini kerana dalam hantaran Facebook Anthony Loke, beliau mengeluarkan kenyataan bahawa terdapat perubahan terhadap kualiti pelekat cukai jalan dalam tahun ini.

“Saya tahu ramai orang mengadu berkenaan sticker cukai jalan yang kurang berkualiti. Perkara itu memang dalam perhatian kami dan satu perubahan besar bakal dilaksanakan dalam tahun ini.

“Sebarang pelaksanaan inisiatif baru akan dirancang dengan rapi dan saya akan membuat pengumuman apabila persediaan sepenuhnya telah dibuat,” petik kenyataan Facebook Menteri Pengangkutan itu.

Anthony Loke berkongsi perkembangan itu setelah telah mengadakan mesyuarat dengan pengurusan tertinggi Jabatan Pengangkutan Jalan (JPJ) dan mendapat taklimat berkenaan perancangan JPJ untuk 2023.

Tambah beliau lagi, melaksanakan digitalisasi dalam perkhidmatan teras kepada rakyat seperti pelesenan kenderaan dan pemandu selain memperkukuhkan penguatkuasaan undang-undang jalanraya merupakan salah satu agenda JPJ pada tahun ini.

Hantaran Facebook itu telah dihujani dengan pujian netizen kerana ‘sudah nampak sinar’ jalan penyelesaian untuk isu pelekat roadtax bermasalah yang dihadapi buat sekian lamanya.


Anthony Loke Sekali Lagi Buat Kejutan, Menyamar Turun Padang Rasa Sendiri Servis KTM

Menteri Pengangkutan Anthony Loke sekali lagi membuat lawatan mengejut untuk melihat sendiri tahap perkhidmatan KTM Komuter dan keadaan di hab pengangkutan awam utama bandar itu, Terminal Bersepadu Selatan (TBS).

“Petang ini, saya meninjau perkhidmatan KTM Komuter dan keadaan di Terminal Bersepadu Selatan. Saya mengambil tren Komuter dari KL Sentral ke stesen Bandar Tasik Selatan bersama 2 pembantu saya.

“Saya menerima banyak maklum balas dari media sosial berkenaan perkhidmatan Komuter dan masalah mencetak Pas Masuk Bas di TBS.

“Saya akan berjumpa dengan pihak pengurusan KTMB dalam masa terdekat untuk membincangkan cara untuk menambahbaik dan menambah kekerapan perkhidmatan Komuter.

“Saya faham bahawa KTMB menghadapi pelbagai kekangan operasi yang disebabkan oleh projek menaiktaraf landasan KVDT1 yang masih belum siap dan KVDT2 yang tergendala,” katanya dalam satu tulisan di Facebook.

Loke menambah bahawa beliau juga akan bertemu dengan pengurusan TBS untuk membincangkan persediaan untuk menguruskan penumpang dan orang ramai pada hujung minggu dan musim perayaan.


11 Sebab Kenapa Cubaan Guling Presiden Erdogan Gagal Dari Sudut Pengurusan Persepsi

Cubaan RAMPASAN KUASA (coup d’etat) atau lebih dikenali sebagai KUDETA oleh SEGELINTIR TENTERA yang berlangsung di Turkey baru-baru mengejutkan dunia.

Mengapa rampasan kuasa ini gagal dari sudut pengurusan persepsi (Perception Management). Berdasarkan laporan di media, ini yang dapat disimpulkan:

1. Kegagalan utama ialah dimana pihak rampasan kuasa gagal membuatkan rampasan kuasa itu nampak berjaya. Propaganda bagi menanamkan idea ke dalam minda masyarakat Turki bahawa rampasan kuasa itu berjaya tidak berlaku dengan efektif.

2. Jika rampasan kuasa ini gagal, rakyat Turki tidak mahu dilihat terlibat dengan pihak yang salah, lagi-lagi apabila telah diumumkan secara meluas bahawa rampasan kuasa itu gagal.

3. Menurut Perdana Menteri Turki, Binali Yildrim, 265 orang terbunuh, tetapi nilai ini terlalu kecil dengan penggunaan tentera, kereta kebal dan jet pejuang. Fakta ini membuatkan rakyat melihat rampasan kuasa ini tidak cukup ‘gah’ untuk jadi realiti.

4. Rakyat yang menyokong rampasan kuasa tidak mampu berjuang habis-habisan. Pada hakikatnya mereka tidak mahu sebarang pertumpahan darah, oleh itu mereka akan lebih cenderung untuk berpihak kepada pihak yang menang.

5. Sekiranya ramai pemimpin yang terlibat dalam penggulingan kuasa berjaya mencipta persepsi bahawa Recep Tayyip Erdogan telah diturunkan kuasanya, maka ramai pihak yang rapat dengan Erdogan termasuk Intel akan berpaling tadah terhadap Erdogan.

6. Penggunaan perkataan penting dalam pengumuman bahawa rampasan kuasa itu gagal.

i. Rampasan kuasa gagal
ii. Sebilangan (seolah menggambarkan jumlah yang kecil) tentera terlibat dalam rampasan kuasa gagal.

7. Ramai yang masih atas pagar dan mereka ini akan berpihak kepada pihak yang menang kerana itulah kemenangan yang sebenar buat mereka.

8. Pihak rampasan kuasa sudah ambil alih sepenuhnya media seperti televisyen, radio dan internet. Mereka sepatutnya yakinkan rakyat bahawa penggulingan kerajaan telah berjaya, membuatkan orang ramai akan berpihak dengan pihak rampasan kuasa.

Baca: 20 Dosa Presiden Turki Recep Tayyip Erdogan Yang Dibenci Oleh Musuhnya

9. Erdogan berjaya sampaikan mesej ke tv melalui Facetime. Pemimpin parti termasuk daripada parti pembangkang juga mengeluarkan kenyataan bahawa mereka juga menentang usaha rampasan kuasa.

Bukan setakat itu sahaja, Erdogan berjaya menyampaikan mesej kepada imam-imam masjid supaya menggunakan pembesar suara bagi menyampaikan amanat kepada rakyat. Penggunaan media sosial dilakukan secara efektif sepenuhnya.

10. Pihak rampasan kuasa gagal menggunakan media yang dikuasai sepenuhnya. Tiada kenyataan yang jelas dari pihak penggulingan kuasa. Ini membuktikan pihak rampasan kuasa mempunyai chain of command  yang lemah dan penggunaan media yang kurang efektif.

11. Pihak rampasan kuasa gagal mencipta persepsi bahawa rampasan kuasa telah berjaya dan ini menyebabkan mereka gagal meraih sokongan pihak tentera yang tidak terlibat.

Penggunaan media baru terutama sekali media sosial ini dapat mempercepatkan sesebuah ideologi untuk ditanam dalam minda orang ramai dan masyarakat.

Dalam isu ini, ia lebih kepada teknik propaganda dan usaha mendapatkan hati dan minda masyarakat supaya semua mengikut kehendak yang telah ditetapkan.

Baca lagi: 10 Salah Lapor Memalukan Oleh Media Barat Tentang Cubaan Rampas Kuasa Di Turki


Anthony Loke Tegaskan Enggan Jawab Sebarang ‘Isu Politik’ Di Sidang Media Kementerian Pengangkutan

Anthony Loke merupakan salah satu ahli politik yang disenangi ramai lebih-lebih lagi ketika beliau memegang jawatan Menteri Pengangkutan pada tahun 2018-2020, sehinggakan Kesatuan Pekerja-Pekerja Keretapi Tanah Melayu Berhad (KTMB) telah menulis surat sokongan terhadapnya kepada Perdana Menteri agar beliau melantik semula Anthony Loke sebagai Menteri Pengangkutan.

Terbaharu, dalam satu sidang media diadakan pada pagi ini, Anthony Loke menegaskan bahawa beliau tidak akan menjawab sebarang pertanyaan mengenai ‘hal-hal politik’ semasa beliau berada di dalam pejabat kementerian.

“Pendekatan saya, sekiranya saya berada di dalam bangunan Kementerian Pengangkutan, saya tidak akan jawab apa-apa isu politik. Biarlah pihak lain nak cakap apa, itu hak dia,” kata Anthony Loke.

Saya tidak akan jawab soalan berkaitan politik jika dalam kementerian – Anthony Loke #AWANInews #KerajaanPerpaduan pic.twitter.com/NtispnODzd

— 🇲🇾Astro AWANI🇲🇾 (@501Awani) December 6, 2022

Tambahnya lagi, sebagai seorang menteri yang diperkenan oleh Yang Di-Pertuan Agong dan diberikan mandat serta tanggungjawab, tugas beliau adalah untuk fokus menjalankan tugas sebagai seorang Menteri Pengangkutan.

“Saya mohon maaf kepada rakan-rakan media, peraturan utama di Kementerian Pengangkutan ini, setiap kali sidang media diadakan di sini, hanya soalan-soalan berkaitan jabatan ini sahaja boleh diajukan.

“Saya harap rakan-rakan media dapat faham. Bukan saya angkuh atau sombong, apa-apa soalan berkaitan isu politik bolehlah tanya kepada saya dekat luar (diluar pejabat Kementerian Pengangkutan),” terang Anthony Loke lagi.

Sementara itu, walaupun belum memulakan tugas secara rasmi, Anthony Loke sudah mula turun padang apabila meninjau sendiri situasi perkhidmatan transit aliran ringan (LRT) Laluan Kelana Jaya, semalam.

Beliau akan mengadakan mesyuarat dengan pengurusan tertinggi Prasarana dalam minggu ini juga untuk membincangkan halatuju dan cara untuk menambahbaik perkhidmatan pengangkutan awam negara ini.


Belum Sempat Seminggu Diumumkan, China Sudah Berjaya Keluarkan Produk ‘Anti Face ID’

China sememangnya terkenal dengan negaranya yang pantas dan produktif dalam mengeluarkan sesuatu produk. Jika sebelum ini, negara ini berjaya mengeluarkan iPhone klon sebaik sahaja pelancaran rasmi daripada Apple, kali ini industri pembuatan mereka memilih untuk lebih fokus kepada ‘solusi’ teknologi terbaru Apple iaitu Face ID.

Produk yang dimaksudkan adalah topeng anti Face ID. Ya, sebuah topeng yang direka khas untuk mengelakkan daripada pengguna lain membuka iPhone anda ketika anda tidak sedar. Meskipun teknologi yang dikeluarkan Apple sudah cukup canggih, penggunaan topeng ini dikatakan bakal meningkatkan sekuriti pengguna iPhone X.

Lebih lucu apabila keluaran topeng-topeng ini seolah-olah seperti ingin menyakat teknologi terbaru Apple. Melihatkan kepada rekaan topeng ini jelas ianya bukanlah direka untuk kegunaan pengguna yang normal. Berikut merupakan antara topeng-topeng yang telah mula dijual di Taobao.

Lucu bukan? Untuk pengetahuan anda produk ini direka untuk tujuan marketing daripada pengeluar China untuk menarik orang ramai melawat laman atau kedai online mereka. Kami harap pengguna iPhone X di Malaysia jangan pula terpengaruh dengan topeng anti Face ID ini apabila sudah berjaya mendapatkan smartphone premium ini.


Anti Islam Dan Hina Permaisuri Agong, Siapa Sebenarnya ‘Imam of Peace’?

Beberapa hari lalu, tular di laman Twitter apabila seorang individu dengan nama Imam Of Peace telah menghina Raja Permaisuri Agong dengan kata-kata yang kurang baik.

Menerusi ciapan yang ditulis, beliau mulanya memuji usaha Raja Permaisuri Agong yang memasak untuk barisan hadapan, namun mempersoal sikap berdiam diri Raja Permaisuri Agong apabila terdapat wanita dan gay dari Malaysia yang telah dipenjara dan dibunuh di bawah undang-undang Syariah.

Tulisan itu mendapat kritikan dari rakyat Malaysia, mereka menafikan dakwaan Imam Of Peace yang menyatakan bahawa wanita dan gay telah dipenjara di Malaysia sedangkan perkara itu tidak pernah berlaku. Manakala gambar yang disertakan di dalam ciapan tersebut sebenarnya berlaku di Indonesia bukan Malaysia.

Tuduhan melulu itu jelas telah mendatangkan kemarahan rakyat Malaysia. Terbaharu, seorang pengguna Facebook, MyZaidy Yusoff telah mendedahkan identiti sebenar individu tersebut.

Queen of Malaysia, the biggest female hypocrite in Asia, is cooking for frontline workers during the #Coronavirus outbreak.

She will hold a spoon for the cameras but won’t say a single word about the Malaysian women and gays being lashed, imprisoned and killed under Sharia Law. pic.twitter.com/JAx9ZB4qMj

— Imam of Peace (@Imamofpeace) April 1, 2020

Menurut perkongsian tersebut, nama sebenar Imam of Peace adalah Muhammad Tawhidi. Beliau merupakan individu yang berasal daripada Iran namun menetap di Australia. Bukan itu sahaja, untuk makluman, Tawhidi juga merupakan seorang Syiah dan di barat beliau terkenal dengan gelaran #FakeSheikh.

“Beliau amat dibenci oleh penduduk Australia tetapi dianggap hero oleh US kerana Tawhidi ini anti perjuangan pembebasan Palestin yang dibawa oleh Hamas. Senator Republikan dan Datuk Bandar US adalah pembiaya kewangan Tawhidi.

“Jangan pelik, di India Tawhidi ini mempunyai pengikut yang ramai. Dan begitu disayangi oleh masyarakat extremist Hindu India kerana Tawhidi ini anti Zakir Naik & Muslim Pakistan.

“Pada Tawhidi, Muslim Pakistan adalah Sekelompok Muslim tidak berotak. Dan Tawhidi juga mengiktiraf bahawa wilayah Kashmir adalah hak India,” katanya.

Tahwidi juga mempunyai peminat dari kalangan individu-individu penting seperti artis Bollywood dan beberapa orang kenamaan. Beliau juga pernah dituduh menjalinkan hubungan ‘rahsia’ dengan seorang artis di India.

“Priyanka Chopra, Raveena Tandon artis Bollywood ini adalah antara peminat fantik dan tegar kepada Tawhidi. Di India, banyak gossip tersebar diantara Tawhidi dan Raveena. Termasuk la dm ‘nakal-nakal’, antara mereka berdua,” tambah beliau.

MyZaidy Yusoff turut memberitahu orang ramai bahawa jika seseorang itu mencari ‘pasal’ dengan Tahwidi, mereka perlu bersiap sedia untuk dikecam oleh penyokong beliau.

“Pelakon cantik dan terkenal Pakistan, Armeena Khan antara individu yang pernah menjadi mangsa kebencian pengikut Tawhidi sehingga terpaksa menutup akaun Twiter dan Instagram peribadinya.

“Armeena Khan dalam satu kenyataan mengkritik Tawhidi sebagai tokoh jahat dan penyebar ilmu palsu,” katanya dalam hantaran di Facebook.

Tambah beliau lagi, Tahwidi mempunyai kebencian yang luar biasa terhadap wanita bertudung. Tahwidi sering mengkritik cara pemaikaian Rashaida Thlaib dan Ilhan Omar, pemimpin muslim dari parti demokrat US.

Di akhir kenyataan tersebut, MyZaidy Yusoff menjelaskan kritikan terbaharu Tahwidi ke atas Raja Permaisuri Agong adalah tidak lain hanya mahu menanam tanggapan dan naratif jahat terhadap imej beragama.

Untuk bacaan lanjut mengenai ‘Imam of Peace’, klik pautan di bawah.

‘Imam Of Peace’ Cetus Kemarahan Netizen Malaysia Selepas Fitnah Raja Permaisuri Agong


Anti Social Social Club Hasilkan Koleksi Edisi Khas Bersama Honda

Anti Social Social Club (ASSC) adalah jenama pakaian yang diasakan oleh Neek Lurk, bekas pekerja jenama ternama dunia, Stussy. Walaupun baru sahaja dilancarkan pada tahun 2015 yang lalu, jenama ini sudah pun berkolaborasi dengan pelbagai jenama hebat antaranya Mastermind Japan, A Bathing Ape, Dover Street Market dan banyak lagi.

Untuk kolaborasi terbaru, mereka memilih jenama kereta Jepun, Honda untuk satu koleksi khas. Antara barangan yang akan dihasilkan termasuklah baju tshirt, hoodie dan juga topi. Logo Honda serta Type-R dipilih untuk koleksi ini.

🏁 ASSC X HONDA 🏁 •SATURDAY NOVEMBER 3 •8:00 AM (PACIFIC STANDARD TIME) •RELEASING ONLINE WORLDWIDE •WWW.ANTISOCIALSOCIALCLUB.COM

A post shared by @ antisocialsocialclub on Nov 2, 2018 at 12:26pm PDT

A post shared by @ antisocialsocialclub on Nov 2, 2018 at 12:42pm PDT

A post shared by @ antisocialsocialclub on Nov 2, 2018 at 12:33pm PDT

Koleksi ini akan dilacancarkan pada jam 8.00 malam ini menerusi laman rasmi ASSC di sini. Anda ada kereta Honda? Kena cepat kerana biasanya, barangan ASSC akan sold out  dalam masa beberapa minit sahaja ianya dilancarkan.


Anti Social Social Club Pilih Periuk Nasi Untuk Kolaborasi Bersama Cuckoo

Jenama fesyen Anti Social Social Club (ASSC) bakal hadir dengan satu kolaborasi unik bersama jenama eletronik terkenal dari Korea iaitu Cuckoo. Mereka memilih periuk nasi untuk kolaborasi dua jenama ini.

Menariknya, model ini hadir dengan warna ikonik ASSC merah jambu dan putih pada keseluruhannya. Malah logo ikonik ‘Anti Social Social Club’ juga diletakkan pada bahagian hadapan. Pada bahagian belakang diletakkan perkataan ‘I’d Rather Stay Home’.

🌸 F / W 2019 COLLECTION 🌺 •SATURDAY JULY 6 •8:00 AM (PACIFIC STANDARD TIME) •WORLDWIDE RELEASE ONLINE •WWW.ANTISOCIALSOCIALCLUB.COM

A post shared by  Anti Social Social Club (@antisocialsocialclub) on Jul 1, 2019 at 10:00pm PDT

Walau bagaimanapun, harga untuk model ini masih belum diketahui dan koleksi tersebut akan dilancarkan pada 6 Julai 2019 ini. Untuk maklumat lanjut, anda boleh layari laman sesawang ini.


Anti Social Social Club x BT21 Akan Berada Di Pasaran Hujung Minggu Ini

Pengumuman yang amat mengembirakan buat peminat kumpulan K-Pop terkenal BTS baru sahaja dibuat oleh Anti Social Social Club semalam di Instagram rasmi mereka. Sudah pasti kolaborasi dengan kumpulan K-Pop yang mempunyai kumpulan kelab peminat terbesar itu akan menjadi hit sebaik sahaja jualan dimulakan hujung minggu ini.

Untuk pengetahuan, BT21 merupakan karakter animasi hasil kerjasama BTS dan pelukis sticker media sosial LINE. Karakter animasi tersebut mewakili setiap seorang ahli kumpulan BTS yang diberi nama TATA, MANG, CHIMMY, RJ, KOYA, COOKY, SHOOKY dan VAN.

💨 ASSC X BT21 •WWW.BT21CLUB.COM •SATURDAY NOVEMBER 17 •8:00 AM (PACIFIC STANDARD TIME) •WORLDWIDE RELEASE ONLINE

A post shared by @ antisocialsocialclub on Nov 13, 2018 at 12:01pm PST

Instagram BT21 sendiri baru sahaja memuat naik gambar hasil kolaborasi dua nama besar itu yang mula dijual pada Sabtu ini. Peminat dari seluruh dunia boleh membeli koleksi tersebut melalui laman web rasmi BT21.


Anti-Vaksin Dikecam Buat Eksperimen Sosial, Bangga Dapat Masuk Kedai Walaupun Tolak Vaksin

Tular di laman sosial baru-baru ini apabila seorang wanita yang dipercayai sebagai anti-vaksin telah bertindak melakukan sosial ekperimen dengan memasuki sebuah kedai tanpa menunjukkan sijil vaksin.

Dia yang bangga dengan tindakannya itu telah memuat naik satu hantaran di Facebook dengan niat mahu menguji adakah individu yang menolak vaksin akan dilarang masuk ke mana-mana premis?

Dalam hantaran itu, dia berkata bahawa dia telah berjaya memasuki kesemua premis dan tiada pula yang memeriksa status sijil vaksinasi beliau. Tambah beliau lagi, suaminya yang juga menolak vaksin turut melakukan hal sama ketika berkunjung ke kedai gunting rambut.

“Dan pagi tadi alang-alang berbasikal satu keluarga, kami buat sosial eksperimen lagi. nak tahu kena halau ke tidak kalau masuk dine-in kat restoran ini. Sebab tengok ramai je duduk dine-in kat situ.

“So kami masuk dengan selamba, buat muka confident acah-acah dah complete 3 dos giteww. Duduk, makan minum, blah. Sorang pun tak tanya, sorang pun tak check. Alhamdulillah. Allah bagi mudah,” Katanya.

Catatan yang tular itu bagaimanapun telah dibuang oleh wanita terbabit. Dia juga turut dikecam oleh warganet di Twitter dan Facebook.

Kata wargenet, tindakan beliau ini mementingkan diri sendiri dan membahayakan nyawa anaknya. Beliau juga turut dikecam kerana menggunakan agama untuk kepentingan peribadi.

“Jom .. report org antivaxxer camni. Post ni telah didelete oleh tuannya..but, mmg dh memusnahkan trust org. Antivaxxer mmg penunggang agama.. siap ckp Alhamdulillah, Allah mudah bagi,” kata Dr. Siti Sarah.

“Perhatikan cara dia menulis. “Alhamdulillah, Allah mudahkan” x2, “Kami masuk dengan selamba, buat muka yakin”, “Ap yang mustahil? Takde.” Dia benar-benar tahu bagaimana menarik dan meyakinkan orang,” kata Nazira Roslee.

“Membahayakan nyawa orang dan menganggapnya sebagai ‘eksperimen sosial’.
Menyiarkannya hanya untuk pengaruh. Adakah dia fikir dia tidak akan ditangkap? Cukup bodoh,” kata Grace.

Golongan anti-vaksin diundi sebagai manusia paling dibenci pada 2019. Klik pautan di bawah untuk membaca.

Golongan Anti-Vaksin Diundi Sebagai Manusia Paling Dibenci Pada 2019

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama


Anti-Vaksin Serang Jururawat, Berang Permintaannya Dapatkan Sijil Tanpa Disuntik Vaksin Ditolak

Polis Jerman mengesahkan bahawa dua petugas barisan hadapan cedera selepas diserang oleh seorang lelaki yang terpengaruh dengan sentimen anti-vaksin. Dalam kejadian yang berlaku di pusat membeli belah yang terletak Gera, Thuringia, lelaki tersebut menyerang seorang jururawat dan pembantu selepas permintaannya untuk mendapatkan sijil vaksinasi tanpa menyuntik vaksin COVID-19 ditolak.

Memetik laporan berita Vice, Kedua-dua mangsa yang cedera telah dirawat di hospital tetapi sudah dibenarkan untuk keluar, sementara serangan itu menyebabkan program vaksinasi terpaksa dihentikan satu hari. Suspek – yang tidak disebutkan namanya sesuai dengan undang-undang privasi Jerman – segera dikesan oleh pihak berkuasa dan telah berjaya ditahan.

Keganasan itu dikecam oleh ahli politik dan persatuan perubatan Jerman, Kassenärztlichen Vereinigung (Persatuan Doktor Insurans Kesihatan Berkanun). Menteri Kesihatan Thuringia, Heike Werner mengkritik tindakan tersebut dan menyatakan bahawa kejadian itu tidak boleh diterima. Manakala Annete Rommel, ketua persatuan perubatan mengatakan bahawa dia tidak menyangka bahawa orang yang sangat komited untuk melawan pandemik COVID-19 diserang oleh individu yang tidak bertanggungjawab.

Nicholas Potter, seorang penyelidik dari kumpulan anti-perkauman Jerman Yayasan Amadeu Antonio mengatakan serangan itu adalah serangan terbaru dalam senarai panjang serangan lain dari kumpulan anti-vaksin. Ini termasuk serangan vandalisme dan serangan bahan letupan buatan sendiri yang berlaku di hadapan institusi penyelidikam Berlin, Oktober lalu.

“Retorik yang didorong oleh konspirasi, anti-Semit dan anti-demokratik yang disebut gerakan ‘Querdenken’ (pemikir lateral) semakin mendorong kepada tindakan ganas,” kata Potter kepada VICE World News sambil menambah bahawa Telegram adalah tempat kumpulan anti-vaksin berkumpul dan membincangkan teori-teori bagi menafikan kewujudan COVID-19 dan bahawa idea vaksinasi adalah untuk membunuh orang ramai.

“Sudah terlalu lama, pihak berkuasa telah meremehkan ancaman yang ditimbulkan oleh anti-vaksin dan ideologi konspirasi,” katanya. “Ini bukan sekadar hippie anti-otoriter yang melakukan demonstrasi menentang Big Pharma, ini adalah penentang tindakan kesihatan yang semakin radikal terhadap kekerasan untuk mencapai tujuan politik mereka.”

Tahukah anda bahawa vaksin BioNTech Pfizer dihasilkan oleh orang Muslim? Klik pautan di bawah untuk membaca.

Tahukah Anda Bahawa Vaksin BioNTech Pfizer Dihasilkan Oleh Orang Muslim?

Pekerja Tolak Suntik Vaksin COVID-19 Boleh Dipecat, Benarkah?


Anti-Vaksin Tuduh Doktor Menipu, Tidak Percaya Vaksin Mampu Ubati COVID-19

Malaysia mencatatkan episod sedih apabila kerajaan mengumumkan kes kematian melibatkan dua orang pesakit COVID-19. Kes kematian pertama membabitkan kes ke-358, beliau merupakan seorang pastor berusia 60 tahun di Sarawak dengan sejarah penyakit kronik.

Manakala kematian kedua ialah lelaki tempatan berusia 34 tahun dalam kes ke-178 yang menyertai ijtimak tabligh di Masjid Seri Petaling pada 27 Feb hingga 1 Mac lalu.

Kematian ini hadir ketika mana negara dalam siap sedia untuk menjalankan Perintah Kawalan Pergerakan. Perintah ini bertujuan untuk menghadkan pergerakan rakyat Malaysia bagi membendung penularan wabak COVID-19 yang telah menyerang hampir 200,000 orang, manakala membunuh lebih 7,000 orang diseluruh dunia.

Dalam situasi serba tidak menentu ini, terdapat golongan yang menuduh doktor yang bekerja dari siang hingga ke malam ini menipu orang awam. Kata-kata ini dilemparkan di ruang awam dan bukannya bersama kumpulan mereka iaitu anti-vaksin.

Melalui satu perkongsian yang dibuat oleh seorang individu, beliau menyatakan bahawa doktor telah menipu ramai orang dengan vaksin yang diberikan. Pendapat mereka, vaksin yang dicucuk itu mempunyai penyakit dan bukannya penawar.

“Antigen dalam botol vaksin tu tahu tak apa benda tu? Tu sumber penyakit ye. Korang suntik penyakit ya.” Katanya dalam kenyataan seperti dibawah.

Beliau turut mempertahankan kenyataan beliau di bahagian komen dengan bertindak membalas komen beberapa netizen yang menegur kenyataan beliau. Dapat dilihat juga beberapa individu dari golongan anti-vaksin tampil mempertahankan kenyataan tersebut.

Sikap jelik mereka turut ditegur oleh seorang pengguna Facebook, juga dari golongan anti-vaksin, yang meminta beliau menghormati perbezaan pendapat dan bukannya memperlekehkan orang.

“Ilmu tinggi mana pun anda tapi kalau adab tak ada, ke laut juge lah anda pergi. Anda merendahkan martabat orang-orang anti-vax dengan adab tulisan macam ini.” Kata pengguna tersebut.

Kenyataan itu telah mendapat 51 perkongsian, manakala 600 lebih komen. Rata-rata komen tidak bersetuju dengan cara mereka memperlekehkan usaha para penjawat awam khususnya dalam bidang kesihatan yang sedang bertarung jiwa untuk mencari penyelesain kepada masalah yang menimpa dunia.

‘Reaksi’ golongan anti-vaksin di tengah-tengah pandemik ini bukannya dapat membantu para doktor dan pegawai perubatan yang sedang bekerja untuk menjaga 673 pesakit COVID-19 di Malaysia. Seeloknya nada motivasi yang diperlukan oleh golongan ini untuk terus bekerja menyelamatkan negara.

Sejak bermulanya gelombang kedua COVID-19, Malaysia telah mencatatkan jumlah kes tertinggi di rantau ASEAN. Namun bagi kes kematian, Filipina mencatatkan angka tertinggi dengan 14 orang dan diikuti dengan Indonesia 5 orang.

Semoga para pakar perubatan dan sains dapat menemui penawar dan vaksin untuk COVID-19 dalam masa terdekat ini.

Untuk bacaan lanjut mengenai COVID-19, klik pautan dibawah.

Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai

Adakah Ini ‘Wajah’ Sebenar Wabak COVID-19 Yang Dibesarkan Sebanyak 2,600 Kali?

Rakyat Malaysia Boleh Dipenjara Jika Langgar Perintah Kuarantin


Antivaksin Ini Dakwa Khairulaming Dibayar RM20,000 Untuk Promosikan Vaksin COVID-19

Walaupun sibuk dengan perniagaan Sambal Nyet yang laris terjual di Shopee, personaliti media sosial, Khairulaming nampaknya tidak pernah melupakan tanggungjawab beliau sebagai seorang influencer untuk mempromosikan galakan suntikan vaksin COVID-19 kepada para pengikutnya di laman media sosial.

Namun begitu, niat baik Khairulaming tersebut telah disalah anggap oleh salah seorang yang antivaksin. Individu terbabit yang dirahsiakan identitinya itu telah menuduh Khairulaming ‘dibayar’ sebanyak RM20,000 untuk mempromosikan vaksin di laman media sosialnya.

Paling mengecewakan apabila individu tersebut turut mendakwa suntikan vaksin tidak mampu mengawal dan menghentikan wabak pandemik ketika ini dan menjelaskan bahawa virus COVID-19 ini merupakan satu virus yang sengaja dicipta.

Berdasarkan satu ciapan di Twitter, Khairulaming telah berkongsi tangkapan skrin mengenai perbualan antara beliau dengan individu berkenaan di ruang perbualan direct message di Instagram.

ni baru satu dm. ada banyak lagi yg kena fight setiap hari. takpela yang penting dia dh seen message. nak educate orang ramai ni tak mudah. yang muda pun tolonglah stop sebar benda palsu and mengarut ni. kesian kat pakcik makcik yg jadi mangsa pic.twitter.com/p9anVFLACz

— Khairulaming (@khairulaming) May 28, 2021

“Vaksin tak dapat hentikan pandemik ini pun bro, ini adalah virus yang dicipta.

“Banyak kali promote bro? Dah terima payment RM20,000 ke? Saja tanya,” tulis individu berkenaan yang membalas Insta Story Khairulaming.

Lantaran itu, mesej tersebut dibalas Khairulaming dan mengatakan bahawa beliau tidak menerima satu sen pun bayaran untuk mempromosikan suntikan vaksin virus ini.

“Saya ikhlas buat semua ini untuk mendidik orang ramai supaya tidak terpengaruh dengan gerakan antivaksin di luar sana.

“Negara dah tenat, jadi cukup-cukup lah sebarkan benda mengarut yang tak berasaskan ilmu ini. Kesian dengan orang ramai yang kehilangan mak ayah disebabkan pandemik ini,” balas Khairulaming.

Ciapan tersebut mulai tular dan rata-rata netizen turut berkongsi kisah mereka apabila berdepan dengan kenalan rapat yang antivaksin.

Ada sorang member i tak percaya covid ni wujud and anti vaccine then dia positive covid satu family kena kuarintin kat maeps. Katil depan dia masuk petang malam meninggal baru dia sedar covid ni real 😭😭😭.

— zizieizyan (@izyanmahmud) May 28, 2021

My husband kata "I tak percaya vaksin ni" ni disebabkan dia dihasut oleh kawan2 tempat kerja. Aku pun "bagus juga boo fikir mcm tu. Nanti boo mati cepat sikit then I boleh kahwin lagi. hilang beban aku." Muka dia berubah and terus dia kaji benefits vaksin & percaya. Alhamdulillah

— hanamelakan | young living (@FarhanahMel) May 28, 2021

Dalam pada itu, ada segelintir netizen yang membidas dakwaan antivaksin berkenaan yang menuduh Khairulaming dibayar RM20,000 untuk mempromosikan vaksin.

Mende payment 20k. Ingat dia hadap sangat 20k. Hahaha. Sales sambal 1saat dia pun dah lebih dari tu :( https://t.co/jlSBfkx00P

— fazleyjalal (@fazleyjalal) May 28, 2021

dude kau ingat khairul aming pandang ke 20k? dia punya sale sambal nyet pun cecah ratus ribu la apa dehal lol https://t.co/JyvrPGISYc

Oleh itu, anda dinasihatkan supaya jangan percaya dengan dakwaan atau kenyataan palsu seperti yang dihebahkan oleh golongan antivaksin kerana golongan inilah merupakan salah satu punca kes COVID-19 di negara kita semakin meningkat.

Malaysia antara 19 negara yang berpotensi ‘hancur’ akibat COVID-19. Klik pautan di bawah untuk membaca.

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa

Disahkan Berisiko Tinggi, Pengarah Hospital Maklum Tiada Isu ‘Potong Barisan’ Buat Eina Azman

Kelompok Gelandangan Terima Vaksin, Cetus Persoalan Sebahagian Netizen


11 Sebab Saya Rasa Umrah Cara ‘Backpacker’ Tak Relevan

Pertama sekali ini adalah pendapat peribadi saya sendiri. Dan segala yang berlaku ialah dengan ketentuanNya dan tanpa izin Allah semua takkan berlaku.

Boleh jadi Allah menjemput kalian dan memudahkn urusan kalian kerana sayangkn kalian. Dan memberi seribu satu dugaan kerana sayangkan kalian juga.

Tetapi ini sekadar pendapat dari pemerhatian saya bukan untuk menakutkn anda. Saya juga pernah ber-backpack di sini. Jika anda sudah datang berkali-kali OK lah. For first timer, tidak kot.

11 sebab mengapa saya rasa backpack umrah dah tak relevan. Banyak lagi tapi saya sibuk untuk tulis panjang lagi. Tapi anda boleh tanya jika ada sebarang pertanyaan. InsyaAllah saya boleh tolong jawab.

Apabila backpack anda kena uruskan sendiri segalanya. Kadang-kadang memeningkn kepala. Dengan pakej semua disediakan. Anda boeh berlapang dada dan fokus dengan ibadah.

Kerajaan Saudi telah mengetatkan proses visa. Kementerian Pelancongan Malaysia telah menetapkan bahawa travel agent umrah tidak lagi dibenarkn menjual visa sahaja. Mesti mengambil mana-mana pakej. Bukan untuk untung tetapi keselamatan. Nanti saya terangkan.

Muhasasah ialah sebuah company atau agent yang akan menguruskan anda di sini. Jangan silap faham di antara mutawif dan muhasasah.

Skop kerja muhasasah ialah menjaga hal kebajikan anda di sini. Head to toe. Dari proses visa bermula sehingga anda selamat pulang.

Sakit ke, hilang ke, sesat ke, makan ke, tidur ke, semua muhasasah yang bertanggungjawab.

Seperti yang saya nyatakan di poin nombor 3. Jika anda sakit muhasasah akan uruskan hospital anda, extention of visa etc. Banyak saja kes sakit atau kemalangan dan tak tahu waris. Passport hilang. Tak tahu warganegara apa.

Maka tersadailah anda di situ sehingga ada pihak yang boleh mengesahkan anda rakyat Malaysia. Jika anda tidak sedarkan diri di ICU? Bayangkanlah. Malang tak berbau.

Jika anda fasih berbahasa Arab saya yakin juga anda akan selamat. Jika tidak saya tak berani jamin. Memang benar ada yang boleh berbahasa English tetapi jumlahnya sangat sikit.

Dan jika anda dilihat tidak boleh berbahasa Arab, potensi untuk anda ditipu sangat tinggi. Jangan ingat Tanah Haram tempat suci tiada jenayah dilakukan. Tetapi sentiasalah bersangka baik.

Ketahuilah bahawa kerajaan di sini mempunyai sistem yang berubah-ubah. Dan sentiasa berubah. Boleh jadi hotel yang anda pergi tahun lepas sudah tiada.

Boleh jadi di airport dulu macam ini. Sekarang macam ini. Semalam macam ini. Hari ini lain pula. Dan sebagai warga asing kita tidak mampu untuk berkata apa-apa.

Mutawif ialah orang yang akan lead anda. Dan selalunye semasa ziarah akan menceritakan sirah-sirah nabi. Pergi backpack boleh juga ziarah dengan taxi tapi sekadar ambil gambar sajalah. Penghayatan itu tiada.

Selalu orang terbawa-bawa semangat nak melancong ketika umrah. Nak gambar sana sini. Nak tengok sana sini. Tak pergi sana, pergi sini. Tapi pengertian kenapa anda melakukan umrah tiada. Ini adalah sangat merugikan.

Saudi bukan seperti negara yang anda pernah backpack sebelum ini. Jangan ingat anda survive half globe anda boleh survive di sini.

Percayalah. Saya telah menetap di sini agak lama. Seluruh pelusuk Saudi telah saya kunjungi. Negara Saudi sangat berbeza dari segala aspek.

Setiap daerah berbeza-beza. Custom dan budaya juga berbeza. Jeddah tak sama Riyadh. Mekah tak sama Madinah. Dan begitulah seterusnya. Tapi Alhamdullillah dengan izin Allah anda akan selamat. Banyak-banyakkan bersyukur.

Rata-rata yang datang dengan backpack tidak ambil pusing tentang ini. Islam itu mudah tapi jangan ambil mudah. Pantang larang ihram nampak senang tapi jika tak sedar kita dah kena dam.

Dengan pakej anda datang secara berkelompok. Jadi boleh ingat-mengingati. Boleh bantu sama lain. Terlanggar pantang larang ihram ada mutawif boleh rujuk. Boleh tolong tetapkan dam untuk anda bayar.

Kalau pergi sendiri kekadang dah terlanggar pun tak sedar. Dah sedar pun letak hukum sendiri kata “OK je sebab tak sengaja”. Teruskan perjalanan. Ragu-ragu pun yakinkan hati its ok. Tak boleh macam itu. Jangan ambil mudah. Ada mutawif boleh rujuk. Boleh uruskan bayaran dam dengan segera.

Untuk yang muda OK lah. Yang tua kesian. Ini sahaja. Tetapi seperti yang saya katakan, boleh jadi urusan anda dipermudahkan. Ini semua dengan izin Allah.

Untuk negara lain saya tak pernah ambil pakej. Saya memang gemarkan mengembara secara budget. Tetapi tidak saya suggest-kan untuk umrah.


Ini Yang Anda Patut Tahu Tentang Antivaksinasi Yang Mendabik Dada Anak Sihat Tanpa Immunisasi

Artikel ini susulan dari artikel Diphteria, Plak Kematian Kanak-Kanak Yang Muncul Semula Selepas Vaksin Diabaikan yang telah dihuraikan oleh Dr. Naim dengan lebih mendalam buat antivaksinasi.

Golongan antivaksinasi jangan angkuh dan sombong dengan mengemukakan hujah bahawa anak mereka sihat tanpa immunisasi. Jangan terkejut, ada juga segelintir kecil doktor perubatan yang menyimpang dan menjadi doktor homeopathy lalu menjadi ejen mempromosi bahaya vaksinasi. Fahami beberapa isu ini.

Herd immunity ataupun community immunity adalah keadaan di mana majoriti ahli komuniti menerima suntikan vaksinasi. Ini mengakibatkan sesuatu penyakit berjangkit dapat dikawal dari menular pada masyarakat. Ini penting kerana ada golongan yang tidak boleh menerima vaksin terutama pesakit immunocompromised seperti AIDS, sesetengah jenis ketumbuhan dan sesetengah jenis penyakit berkaitan sistem imuniti tubuh.

Tindakan tidak memberi vaksinasi pada anak anda akan menambah jumlah populasi yang tidak menerima vaksinasi dan dalam jangka panjang akan mengurangkan keberkesanan herd immunity ataupun community immunity. Ini yang berlaku dalam sejarah peradaban dunia bagaimana plak atau wabak tercetus dan bagaimana ia dibendung melalui vaksin.

Ingat, sesetengah penyakit itu masih ada di sesuatu kawasan tetapi tidak berkeupayaan untuk menghasilkan wabak disebabkan oleh community immunity ini.

Immuniti juga boleh diperolehi secara pasif iaitu dipindah kepada bayi melalui plasenta. Anak anda mungkin terselamat buat masa kini kerana anda diberi vaksinasi pada zaman dahulu kerana mak ayah anda tak secerdik anda untuk belajar dengan En Google.

Akan tetapi, kesan imuniti pasif ini tidak kekal lama dan merosot mengikut masa. Kebanyakannya, hilang apabila anak mula besar dan jadi remaja.

Keberkesanan vaksin boleh berkurang disebabkan level antibodi yang dihasilkan rendah. Ini berlaku terutamanya dengan peningkatan usia. Kerana itu, orang tua yang pernah diberi imunisasi juga boleh mendapat kembali penyakit berjangkit kesan dari penularan wabak.

Sesetengah tempat mempunyai kecenderungan sesuatu penyakit yang berbeza. Kerana itu masyarakat digalakkan mengambil vaksin tertentu sebelum mengembara ke sesuatu kawasan dan musim tertentu. Oleh yang demikian, anak anda mungkin selamat di kawasan tempat tinggal anda tetapi akan mendapat masalah kelak apabila mengembara.

Kuman mempunyai kebolehan menghasilkan toksin dengan level tertentu bergantung kepada pelbagai keadaan termasuklah persekitaran. Ya, ia boleh menghasilkan sakit biasa seperti demam selesema sahaja.

Tetapi ia tidak akan membantu badan untuk menghasilkan imuniti terhadap penyakit tersebut disebabkan faktor limitasi badan. Ini berbeza dengan sesetengah binatang yang mempunyai kebolehan untuk menghasilkan antibodi terhadap penyakit tertentu. Ia berkait dengan faktor gene dalam DNA induk.

Oleh itu, jangan terlalu angkuh dan riak. Anda tidak akan dapat menduga bila kuman akan menghasilkan toksin berbahaya.

Imunisasi adalah langkah pencegahan. Ia mengelak penyakit atau mengurangkan tahap keseriusan penyakit tersebut.
Dalam erti kata lain, walaupun anda mendapat toxin berbahaya dari kuman, imunisasi membantu anda untuk mendapat simpton atau kesan penyakit yang minima. Kesan ini boleh berkurang mengikut masa.

Benar, imunisasi mempunyai sedikit risiko dan ada segolongan kecil yang tidak sesuai dengan imunisasi. Risiko ini wujud dan diakui oleh pakar perubatan. Penilaian akan dibuat samada mereka boleh menerima vaksin atau tidak.

Jika tidak layak, mereka masih mendapat manfaat dari herd immunity ataupun community immunity. Risiko mereka menghidap penyakit berbahaya sewaktu wabak akan semakin bertambah jika golongan seperti anda semakin bertambah.

Anda mengejek orang yang mengambil vaksin kerana bimbang bila bercampur dengan anak anda yang tidak diberi vaksin. Saya ulang sekali lagi, individu yang diberi vaksin masih boleh mendapat penyakit dari pesakit yang tidak diberi vaksin atas beberapa sebab:

1. mereka tidak mampu menghasilkan antibodi yang cukup
2. penyakit memberi kesan minima pada mereka.
3. berlaku perubahan genetik pada kuman yang menghasilkan toksin berbahaya kesan interaksi dengan individu yang tidak diberi imunisasi

Orang Yahudi juga diberi vaksin. Negara barat seperti Amerika Syarikat dan United Kingdom yang mempunyai pengalaman dalam kes wabak dan plak juga MEWAJIBKAN rakyatnya untuk menerima vaksin.

Anda suka atau tidak, saya selaku ahli dalam bidang perubatan menggesa kerajaan meluluskan satu rang undang undang mewajibkan vaksinasi untuk semua rakyat malaysia.

Mana mana individu yang menolak vaksinasi tanpa sebab munasabah seperti sesetengah penyakit tertentu harus diharamkan dari berada di premis awam.


Anuar Kari Kepala Ikan Tawar Promosi Set Nasi RM3 Sempena Pembukaan Cawangan Baharu

Penduduk di Lembah Klang terutamanya di Bangsar pasti kenal sangat dengan restoran Anuar Kari Kepala Ikan yang menawarkan set nasi dengan harga yang sangat mampu makan; RM5 untuk sepinggan nasi dengan ayam goreng yang lazat.

Buat anda yang tidak tahu, restoran Anuar Kari Kepala Ikan ketika ini beroperasi secara food truck di tapak restoran asal Anuar kerana proses pengubahsuaian food court.

Untuk keselesaan pengunjung setia Anuar Kari Kepala Ikan, mereka akan membuka satu cawangan baharu di No.19, Jalan Dangi Wangi, 50100, Kuala Lumpur. Lebih menarik, Mereka menawarkan set nasi ayam/ikan, sayur taugeh bersama kari pada harga RM3 sahaja sempena pembukaan hari pertama cawangan ini esok.

Cawangan di Dang Wangi akan mula beroperasi dari jam 10 pagi hingga 6 petang. Jangan lupa untuk add-on menu ikonik di Anuar iaitu kari kepala ikan. Pasti puas hati.

P/S: Cawangan Anuar di Bangsar tetap akan beroperasi seperti biasa dan Anuar Kari Kepala Ikan juga turut mempunyai satu cawangan lagi di Kota Warisan yang sudah mula beroperasi sejak Isnin lepas.

Restoran Anuar Kari Kepala Ikan beroperasi secara food truck buat sementara waktu selepas kedai utamanya dirobohkan bagi kerja-kerja penambahbaikan. Baca lagi pada pautan di bawah.

Gerai Kari Kepala Ikan Bangsar Masih Dibuka, Guna ‘Food Truck’ Di Lokasi Sama

Vocket Makan: Kari Kepala Ikan Padu Di Tugu View Cafe

Vocket Makan: Bella ‘Makan Besar’ Di Hameediyah, Restoran Nasi Kandar Tertua Di Pulau Pinang


Mekanisme Pemilihan Calon Pemain Terbaik Anugerah Bola Sepak Kebangsaan 2017

Hari ini akan berlangsung majlis Anugerah Bola Sepak Kebangsaan 2017 di One World Hotel, Petaling Jaya, Selangor bermula jam 9 malam.

Anugerah Bola Sepak Kebangsaan 2017 ini juga merupakan satu majlis untuk menghargai semua individu yang terlibat sepanjang tahun dalam arena bolasepak tempatan.

Untuk makluman kepada semua peminat bola sepak Malaysia khususnya, Vocket FC cuba untuk menjelaskan bagaimana mekanisme pemilihan dibuat untuk Anugerah Bola Sepak Kebangsaan 2017 ini berdasarkan maklumat yang kami terima.

Dalam kesemua anugerah ini, sebanyak 8 kategori akan melalui proses undian yang akan dilakukan oleh seramai 24 Ketua Jurulatih, 24 Ketua Pasukan termasuk 24 wakil media (18 media arus perdana dan 6 media sosial) yang telah disenarai pendek oleh Jawatankuasa Saringan ABK 2016.

Kategori tersebut adalah seperti berikut:-

2 lagi anugerah dibuka untuk undian dari peminat bola sepak tempatan iaitu :

Selain itu, terdapat juga 4 kategori anugerah yang bukan untuk pemain seperti:

9 lagi kategori yang tersenarai sebagai anugerah utama ABK2017 kali ini adalah:

Setiap kategori ini merangkumi 10 pemain yang telah disenarai pendek melalui proses saringan yang dilakukan oleh Jawatankuasa Saringan ABK 2016.

Jawatankuasa ini terdiri daripada wakil-wakil dari 7 panel iaitu:

10 pemain bagi setiap kategori yang disenarai pendek ini telah disaring daripada sejumlah keseluruhan 357 pemain (daripada jumlah 633 pemain yang didaftarkan bagi musim 2017).

357 pemain ini dipilih berdasarkan kriteria yang telah ditetapkan oleh Jawatankuasa Saringan ABK 2017 iaitu mempunyai sekurang-kurangnya 50 peratus penampilan dari keseluruhan jumlah perlawanan domestik (Liga Super 2017/100PLUS Liga Premier, Piala FA dan TM Piala Malaysia 2017) untuk pasukan yang diwakilinya pada tahun ini.

Terdapat pembaharuan dilakukan pada musim ini di mana pemain import dibenarkan untuk berpindah ke pasukan lain pada jendela perpindahan kedua.

Untuk ini, penilaian untuk calon adalah sedikit berbeza di mana pemain yang menyertai pasukan baru mestilah mempunyai 50% penampilan daripada jumlah perlawanan untuk pasukan yang diwakilinya selepas jendela perpindahan kedua sebagai syarat untuk dicalonkan.

Semua peminat bola sepak Malaysia boleh menyaksikan Majlis Anugerah Bola Sepak Kebangsaan melalui saluran RTM TV1 secara langsung pada jam 9 malam.


Anwar Beri Amaran, Menteri Yang Terlibat Rasuah Akan Dipecat

Perdana Menteri Anwar Ibrahim memberi amaran kepada anggota Kabinet bahawa sesiapa yang terlibat dalam rasuah atau salah guna kuasa akan dipecat serta-merta. Anwar berkata beliau tidak akan berkompromi dengan budaya rasuah dan salah guna kuasa dalam kerajaan perpaduan yang dipimpin olehnya.

“Saya sudah maklumkan kepada menteri-menteri yang saya pilih, pertama sekali, jangan ada rasuah. Saya juga telah memaklumkan kepada semua pemimpin parti komponen sekiranya ada menteri yang terlibat dengan rasuah, saya akan mendapatkan mandat untuk memecat mereka serta-merta,” katanya ketika berucap pada “Program Pertemuan Mahabbah Perdana Menteri Bersama Ulama dan Asatizah” semalam.

Perdana menteri berkata peringatan itu bukan gimik politik sebaliknya keyakinan beliau bahawa beliau boleh membebaskan negara daripada rasuah. Anwar berkata setiap ahli politik mesti menunjukkan bahawa arena politik bukanlah pentas untuk mempamerkan kekayaan atau kehebatan kuasa.

“Saya nak buktikan ada orang Melayu guna kuasa untuk mempertahankan Islam, saya nak buktikan ada orang Melayu yang menjunjung prinsip belas kasihan dan keadilan di Malaysia. Kita kena berwaspada supaya perpecahan dapat dielakkan,” katanya.


Anwar Ibrahim Dedah Hutang Negara Termasuk Liabiliti Sudah Mencapai RM1.5 Trilion

Perdana Menteri Malaysia, Datuk Seri Anwar Ibrahim mendedahkan hutang negara kini sudah mencecah hampir RM1.2 trilion dan usaha menanganinya wajar disegerakan, lapor Berita Harian.

Kedudukan hutang negara terkini itu menurut Perdana Menteri sudah mencecah melebihi 80 peratus daripada Keluaran Dalam Negara Kasar (KDNK). Ia turut memberi kesan apabila Bajet Defisit akan lebih melebar daripada jangkaan awal iaitu 5.8 peratus daripada KDNK untuk tahun 2022.

“Masalah hutang negara kini sudah mencecah RM1.2 trilion dan jika ia termasuk liabiliti, ia menjadi RM1.5 trilion,” katanya dalam Majlis Dialog Belanjawan 2023 di Kementerian Kewangan, hari ini.

Tambah beliau, ketika ini kemerosotan ekonomi masih belum reda manakala keadaannya masih malap yang turut terkesan dengan perkembangan antarabangsa global, perang Ukraine-Russia serta pasca COVID-19.

“Kalau ikut unjuran Tabung Kewangan Antarabangsa (IMF) sendiri pun, ia (ekonomi) terus menurun.

“Cabaran kita. Masalah-masalahnya ialah, hutang negara sudah mencecah hampir RM1.2 trillion. Ini kenyataan, kerana ada pertikai, kenyataan berubah-ubah.

“Kalau termasuk liabiliti, ia sudah RM1.5 trillion,” katanya.

Berikutan itu, beliau berkata, semua pihak termasuk kepimpinan dan wakil kementerian harus menerima kenyataan tersebut, bahawa ia bukan lagi urusan biasa selain mereka tidak seharusnya terus selesa.


Anwar Ibrahim Mampu Selesaikan Konflik Melayu-Islam Di Selatan Thailand, Kata Wartawan Thai

Perdana Menteri, Dato’ Seri Anwar Ibrahim diminta untuk bekerjasama dengan rakan sejawatannya di Thailand secepat mungkin untuk menyelesaikan konflik di selatan negara itu, kata penyelidik dan wartawan veteran Thailand mengenai hal ehwal serantau.

Kavi Chongkittavorn, dalam satu temubual untuk perkhidmatan penyiaran awam Thailand, berkata sehingga hari ini tiada kemajuan dalam usaha untuk menamatkan penderitaan orang awam yang tinggal di tiga wilayah paling selatan sejak sedekad lalu, lapor Bernama.

Wilayah selatan Thailand di Pattani yang bersempadan dengan Malaysia mempunyai sebahagian besar penduduk Melayu-Islam. Wilayah ini telah mengalami situasi pemberontakan selama beberapa dekad yang telah membawa keganasan.

Chongkittavorn berkata kedua-dua pihak tidak menunjukkan niat dan komitmen mereka untuk mencapai perjanjian damai yang akan membawa kepada kemakmuran di sempadan tersebut.

“Masa itu sekarang,” tulisnya. “Buat pertama kali, Malaysia mempunyai pemimpin yang mempunyai pandangan sejagat dan terkenal dalam kalangan masyarakat antarabangsa. Diharapkan kepimpinan Anwar akan mengukuhkan lagi profil Asia.”

Chongkittavorn berkata ujian awal Anwar adalah untuk mewujudkan kepercayaan dan keyakinan di kalangan elit Malaysia yang ditadbir oleh ahli politik dan ahli perniagaan.

“Halangan kedua adalah sama penting. Anwar mesti memenangi hati dan fikiran orang ramai, termasuk orang Melayu konservatif, antara lain. Mereka akan menjadi kumpulan penting,” katanya.

Chongkittavorn berkata Anwar harus menjadi magnet negara dalam menjana imej Malaysia yang lebih positif yang akan meningkatkan keyakinan pelaburan dan perniagaan. “Barat akan gembira dengan kerajaan baharu di Kuala Lumpur dan Putrajaya,” tambahnya.

Chongkittavorn ialah felo kanan di Institut Keselamatan dan Pengajian Antarabangsa Universiti Chulalongkorn. Beliau telah menjadi wartawan selama lebih tiga dekad dan menyumbangkan pendapat untuk media Thailand.


Anwar Ibrahim Minta Rakyat Bersiap Sedia, Pelaburan Asing Semakin Rancak Masuk Ke Dalam Malaysia

Semasa Perhimpunan Bulanan bersama Warga Kementerian Kewangan di sini, hari ini, Datuk Seri Anwar Ibrahim meminta rakyat Malaysia bersiap sedia dengan semua prasarana, infrastruktur dan sumber tenaga tempatan supaya dapat memanfaatkan sepenuhnya kemasukan pelaburan asing, lapor Berita Harian.

Menurut beliau, kerancakan pelaburan ke Malaysia, jauh lebih pesat berbanding keadaan sebelumnya.

“Saya percaya saudara yang cukup pengalaman dalam pelbagai bidang ini dapat mengenalpasti beberapa langkah yang perlu diambil kerana saya lihat soal pelaburan, kedatangan pelaburan itu kian rancak

“Mengambil contoh apabila Amazon Web Services (AWS) masuk (melabur di Malaysia), kalau kita hanya tunggu pelaburan, kita tak menyiapkan jentera, kemahiran, pekerjaan, infrastruktur, ia akan menjadi masalah,” katanya.

Terdahulu, ketika perdana menteri mengadakan lawatan rasmi ke Beijing, Malaysia telah meraih rekod pelaburan bernilai RM170 bilion dari China dengan 19 memorandum persefahaman ditandatangani pada Sabtu (1 April).

Pada 1 Mac lalu, Tengku Zafrul mendedahkan Tesla bakal beroperasi secara rasmi di Malaysia dengan membuka ibu pejabat, pusat servis dan rangkaian ‘Supercharger’ sebagai permulaan pelaburan mereka.

Manakala AWS pula dilaporkan komited untuk melabur di Malaysia dan mengumumkan perancangan mereka untuk melabur sebanyak $6 bilion (~RM25.5 bilion) untuk membangunkan pelbagai perkara melaluinya.


Anwar Jawab Isu Kasut Berharga RM5,500, Ingatkan Pengkritik ‘Jangan Bawa Naratif Fitnah’

Kasut yang digunakan oleh Perdana Menteri Dato’ Seri Anwar Ibrahim, yang didakwa berharga RM5,500 adalah hadiah daripada Sultan Johor. Pengakuan ini dibuat sendiri oleh Anwar dalam satu ciapan balas di akaun Twitter miliknya.

Ciapan yang dimuat naik semalam menjawab beberapa kritikan ke atas beliau yang didakwa kononnya cuba mencipta sensasi dengan menolak untuk menggunakan kereta yang dibeli oleh kerajaan atas alasan tidak mahu membazir, tetapi dalam masa yang sama mengenakan aksesori mahal.

Anwar berkata bahawa beliau terbuka untuk menerima kritikan tetapi janganlah sampai terbawa-bawa dengan naratif fitnah, “Ia pemberian Tuanku Sultan Johor 2 tahun yang lalu. Saudara nak persoal saya tidak mengapa, tapi jangan bawa naratif fitnah,”

Ia pemberian Tuanku Sultan Johor 2 tahun yang lalu. Saudara nak persoal saya tidak mengapa, tapi jangan bawa naratif fitnah. https://t.co/lLOYqxtrr3

— Anwar Ibrahim (@anwaribrahim) November 29, 2022

Sebelum ini seorang pengguna Twitter dengan nama Naratif Rakyat memuat naik sekeping gambar yang menunjukkan harga sebenar kasut yang dikenakan oleh Perdana Menteri ke-10 ini.

Pengguna maya tersebut turut memerli Anwar yang katanya ‘pung pang pung tolak S600 Mercedes, pakai Chapal’ tetapi dalam masa yang sama mengenakan kasut berjenama yang berharga RM5,500.

Anwar pada 27 November 2022 yang lalu telah mengisytiharkan tiada kereta rasmi baharu akan dibeli untuk kegunaannya dan tiada pengubahsuaian akan dilakukan di pejabatnya kerana setiap ringgit dana awam adalah penting, lapor Free Malaysia Today.

“Pembaziran mesti dielakkan dalam pentadbiran saya. Ini budaya baharu yang ingin dihidupkan.

“Fikirkan apa yang anda boleh simpan – RM100, RM1000, RM10,000 – yang boleh dikembalikan kepada orang yang lebih memerlukan. Saya bermula dengan komitmen untuk tidak mengambil gaji, tetapi apa yang penting ialah jangan membazirkan apa yang kita ada,” katanya.

“Ini adalah pesanan kepada semua ketua jabatan supaya ingat bahawa dalam keadaan sekarang kita harus memulakan budaya baharu. Jangan gunakan wang kerajaan untuk kemudahan kita sendiri,” katanya.

Terdahulu, Anwar Ibrahim yang diangkat sebagai Perdana Menteri Malaysia Ke-10 telah mengumumkan bahawa menangani kos sara hidup akan menjadi keutamaannya.

Beliau juga menyatakan bahawa tidak akan menerima gaji perdana menteri dan hanya akan menerima elaun yang dibayar kepada ahli Parlimen yang mana beliau merupakan Ahli Parlimen Tambun.


‘Anwar: The Untold Story’ Bakal Temui Peminat Pada 18 Mei Di Pawagam Seluruh Negara

Filem biopik ‘Anwar: The Untold Story’ yang diarahkan oleh pengarah dari negara jiran, Indonesia, Viva Westi bakal menemui peminat pada 18 Mei 2023 nanti di pawagam seluruh Malaysia.

Ia mengisahkan mengenai Perdana Menteri ke-10, Datuk Seri Anwar Ibrahim semasa beliau menjawat jawatan sebagai Menteri Kewangan dari 1991 sehingga dipecat daripada Kabinet pada 1998, yang mencetuskan tempoh kebangkitan politik yang dikenali sebagai gerakan reformasi.

Selain pengarah, Viva Westi juga merangkap sebagai penulis dengan Penerbit Eksekutif serta Cerita Asal pula adalah Zunar.

Filem ini akan membawa bintang pelakon terkenal seperti Farid Kamil Zahari, yang memegang watak utama sebagai Anwar dan Hasnul Rahmat (Tun Dr Mahathir Mohamad) dengan dibantu pelakon Indonesia seperti Acha Septriasa (Datuk Seri Dr Wan Azizah Wan Ismail), Piet Pagau dan Dewi Irawan.

Selain Malaysia, filem yang dibawa khas oleh Yusrych Global dan DMY turut menjalani penggambaran di Indonesia.

Anwar ketika menghadiri tayangan perdana filem ini pada 8 Mei yang lalu di Pavilion Kuala Lumpur berkata, “Saya sukar untuk mengulas kerana ada episod yang saya cuba lupakan kerana sakit dan sedih. Banyak yang dilalui Azizah, begitu juga dengan anakeinak dan rakan-rakan saya.”

Beliau juga memuji filem yang diarahkan oleh pengarah Indonesia itu sebagai bijak dan baik kerana dia dapat memendekkan sebahagian besar pengembaraan politiknya selama 23 tahun menjadi 90 minit.

“Cuba untuk menyesuaikan apa yang berlaku selama 23 tahun ke dalam filem cereka jelas bukan mudah, ditambah dengan sinematografinya juga sangat baik,” katanya kepada Berita Harian sambil menambah bahawa dia gembira dengan cara Farid Kamil membawa wataknya.


23 Tahun Membangunkan Skuad Sekolah Tinggi Aomori Yamada, Akhirnya Kejayaan Jadi Milik Kuroda Go.

21 tahun layak ke pusingan akhir ‘All Japan High School Soccer Tournament’ secara berturut-turut, bukan satu tugas mudah bagi sebuah sekolah tinggi di Aomori, Jepun.

Edisi 2016, iaitu selepas 20 tahun layak ke pusingan akhir peringkat kebangsaan, barulah mereka berjaya menjuarai kejohanan bola sepak peringkat sekolah-sekolah tinggi Jepun yang paling berprestij ini.

Pencapaian paling hampir untuk muncul juara sebelum edisi 2016 adalah pada tahun 2009 apabila mereka muncul sebagai naib juara selepas tewas 1-0 ditangan Sekolah Tingga Yamanashi Gakuin.

Kuroda Go, nama yang tidak asing lagi untuk skuad Sekolah Tinggi Aomori Yamada.

Beliau adalah jurulath yang bertanggungjawab membangunkan skuad Sekolah Tinggi Aomori Yamada sejak mula mengambil tugasan itu pada tahun 1994 sebagai pembantu jurulatih sehingga sekarang.

Sehingga sekarang sudah 23 tahun beliau menjadi ketua jurulatih pasukan dari Aomori prefecture itu dan berjaya layak ke peringkat kebangsaan selama 21 tahun berturut-turut.

Skuad Kuroda Go memang diakui sebagai skuad paling hebat di Aomori, apabila pernah mencipta rekod 17 tahun tanpa tewas sebarang perlawanan peringkat Aomori prefecture. Menurut Nikkan Sports, Aomori Yamada dibawah bimbingan Kuroda Go mencatatkan 320 menang sepanjang tempoh tersebut.

Tetapi rekod itu tidak membawa apa-apa makna kepada Kuroda Go selagi tidak berjaya membawa Aomori Yamada sebagai juara All Japan High School Tournament.

Ini adalah legasi yang dicipta oleh Kuroda Go, seorang jurulatih yang mengabdikan dirinya untuk sebuah pasukan sekolah tinggi.

Kuroda Go, mempunyai kelayakan kelas S, iaitu kelayakan tertinggi dalam hierarki lesen kejurulatihan JFA, berdasarkan gambar rajah aliran dibawah.

Beliau telah memiliki lesen kelas S ini sejak tahun 2006, dan ini bermakna beliau sudah memegang lesen ini selama 11 tahun.

Berdasarkan kelayakan ini, mana-mana jurulatih yang memegang lesen kelas S layak untuk mengendalikan pasukan profesional dalam saingan J.League, tetapi beliau setia untuk kekal mengendalikan skuad Sekolah Tinggi Aomori Yamada bagi mencapai misi muncul juara.

Akhirnya pada edisi 2016, Kuroda Go berjaya mencapai impian bersama skuad Aomori Yamada apabila muncul sebagai Juara All Japan High School Soccer Tournament, menewaskan Sekolah Tinggi Maebashi Ikue dengan jaringan 5 gol tanpa balas.

Walaupun beliau mempunyai kelayakan yang mampu memberikan ‘tiket’ mengendalikan sebuah pasukan profesional J.League, tetapi Kuroda Go memilih jalan untuk melatih pemain-pemain muda untuk pembangunan akar umbi bola sepak Jepun.

Antara bakat yang pernah berada dibawah jagaan beliau dan kini sudah mampu beraksi di liga luar Jepun adalah Gaku Shibasaki, bekas pemain Kashima Antlers yang kini beraksi dalam La Liga 2 bersama Getafe CF